Montenegro-- Minister of Justice Vladimir Leposavic Podgorica, 18 December 2020\nEvropska unija (EU) odbacuje i osuđuje svako poricanje, relativizaciju ili pogrešno tumačenje genocida u Srebrenici, poručili su zvanični EU.\n"EU je unija vrijednosti. Poricanje dobro dokumentovanih i utvrđenih činjenica o ratnim događajima, uključujući ratne zločine, ili revizionizam, protivriječi najfundamentalnije od tih vrijednosti", poručila je Ana Pisonero portparolka, Evropske komisije (EK) nadležna za zemlje proširenja.\nOva reakcija Pisonero slijedi nakon što je ministar pravde i ljudskih i manjinskih prava u Vladi Crne Gore, Vladimir Leposavić, 26. marta u crnogorskoj Skupštini naveo da će priznati genocid u Srebrenici "kad se činjenice nedvosmisleno utvrde".\nMinistar Leposavić je odgovarajući na poslaničko pitanje da li je, kao ministar pravde i ljudskih i manjinskih prava, spreman da prizna da se u Srebrenici dogodio genocid rekao da ne može da prizna ili ne prizna događaj "o kojem nema saznanje".\nPortparolka EK, Ana Pisonero je podsjetila da je prošle godine obilježena 25 godišnjica genocida u Srebrenici, jednog od najmračnijih poglavlja moderne evropske istorije. Ona je poručila da je krajnje vrijeme da svi politički lideri u regionu prednjače u odavanju počasti žrtava i promociji pomirenja.\n"Očekuje se da će svaka zemlja koja teži pridruživanju EU poštovati i promovisati vrijednosti demokratije, ljudskih prava, tolerancije i pravde u EU. To uključuje postupanje sa žrtvama genocida s krajnjim poštovanjem i dostojanstvom", podvukla je Pisonero.\nInače, osim EU, zabrinutost zbog izjava crnogorskog ministra Leposavića je iznijela i Ambasada Sjedinjenih Američkih Država u Podgorici.


Želim Vam doborošlicu u Beograd, na XII Beogradske dermatološke dane (BDD), prvi put u organizaciji Instituta za dermatovenerologiju Klinickog centra Srbije (IDV KCS).\nBDD se organizuju jednom godišnje u okviru Dermatovenerološke sekcije Srpskog lekarskog društva i prvobitno su zamišljeni kao vrsta poslediplomske edukacije, ciji je osnovni cilj prikazivanje onoga što se u dermatovenerologiji dogadalo u protekloj godini, u svetu i u našoj sredini.\nBDD su prvi put održani 10. i 11. novembra 1994. godine. Srbija se tada nalazila pod sankcijama Ujedinjenih nacija, tako da je prvobitni cilj simpozijuma bio da popuni prazninu u strucnom obaveštavanju nastalu usled potpunog nedostatka novih knjiga, tekucih casopisa i svih drugih vidova strucnoga informisanja.\nU toku prvih pet godina održavanja predsednik Organizacionog odbora bila je prof. dr Bosiljka Lalevic-Vasic, koja je i inicijator i osnivac BDD. Prof. Lalevic-Vasic je, zahvaljujuci svom ogromnom entuzijazmu i izuzetnoj energiji, strucnosti i profesionalnosti, uspela da u toku tih pet godina ne samo održi Beogradske dermatološke dane u najtežim uslovima za medicinsku i dermatološku struku i nauku u našoj zemlji, vec i da ih iz godine u godinu unapredi i proširi, kako brojem radova, tako i uvodenjem novih sesija.\nIzuzev prvog simpozijuma, koji je organizovan u prostorijama Jugohemije, BDD su se, zakljucno sa 2004. godinom, održavali u prostorijama Vojnomedicinske akademije u Beogradu.\nOd 2006. godine rukovodjenje organizovanjem sastanka preuzimaju naizmenicno, po dve godine, IDVKCS i Klinika za kožne i polne bolesti VMA.\nIDVKCS u Beogradu obavljace ovu dužnost u 2006. i 2007. godini, BDD ce se zbog svog znacaja održavati u Kongresnom centru ''SAVA'', tradicionalno u novembru mesecu.


► Poslanica SPS predlaže uspostavljanje nagrade koja će nositi ime Petera\nPoslanica Dragaš je za Hadkea rekla da je hrabar čovek koji je "kao malo ko tragao za istinom devedestih godina i stao u odbranu istine i pravde jednake i dostupne za sve i u odbranu ljudskih prava jednakih za sve".\n"Samo na tome postoji istina i samo na tome postoji zajednički život. Srpski narod upravo zbog toga što je on imao takav stav devedesetih godina (prošlog veka) ima istorijsku obavezu da mu se zahvaljuje i slavi ga, jer je malo onih u svetu koji nisu hteli da zažmure po diktatu sile, zato bi bilo najhrabrije ustanoviti nagradu za poštovanje ljudskih prava po imenu ovog hrabrog, ali iznad svega velikog književnika", rekla je Dragaš.\nPoslanik Srpske napredne stranke i predsednik skupštinskog Odbora za kulturu i informisanje Mirko Krlić rekao je da je Handke najveća književna figura današnjice, a možda i najveći umetnik "koji diše vazduh zajedno sa nama", a koji ovih dana trpi iz "određenih centara moći" najžešće napade.\n"Nije napadnut Peter Handke, napadnuta je Srbija. Ako danas zaćutimo možda će nas kad tad peći savest što nismo učestvovali u odbrani velikog Petera Handkea, kao što u Francuskoj danas peče savest one koji nisu učestvovali u odbrani Emila Zole kada je branio pravo (Alfred) Drajfusa na pravdu i istinu", rekao je Krlić.\nOn je istakao da je "ugrožena pravda, istina i Srbija".\n"Svaka čast i svaki poklon pred velikim Handkeom, a na nama je odgovornost da učestvujemo u njegovoj odbrani", naveo je Krlić.\nU deklaraciji o tome, osuđuje se dodeljivanje Nobelove nagrade, kako je navedeno, "negatoru genocida u Srebrenici".\nPoslanici u Skupštini Srbije o smanjenju penzija i mogućim postupcima pred Strazburom\nKolika treba da bude najmanje penzija u Srbiji i da li će i koliko penzionera tužiti Srbiju zbog umanjenja penzija bila je tema kojom su se u Skupštini Srbije, tokom rasprave o izboru zamenika zaštitnika građana, između ostalog bavili poslanici vladajućih stranaka i Srpske radikalne stranke.\nOsvrćući se na navode da zaštitniku pritužbe često podnose građani zbog socio-ekonomskih problema kao što su socijalna davanja, penzije, neisplaćene plate i doprinosi, poslanica radikala Vjerica Radeta je rekla da to ukazuje na sistemske probleme na koje bi država morala da reaguje, umesto što otima penzije.\nOna je kazala da su penzije četiri godine smanjivane i postavila pitanje šta će se desiti ako se neki penzioneri ili veći broj njih obrati sudu u Strazburu i ako država bude morala da vrati taj novac.\n"Ko će biti odgovoran za to što je došlo do toga da država i državni budžet u neko dogledno vreme doživi to da mora da isplati ogromne količine sredstava na ime tih penzija koje su penzionerima svojevremeno nezakonito oduzete", upitala je Radeta.\nOna je kazala i da smanjenjem nije pogođeno 600.000 penzionera i da vlast time ne sme da se hvali, jer to znači da su tim ljudima penzije toliko male da nisu imali od čega da im oduzmu.\n"I to je problem, i sada kada saberete sve ovo u Srbiji od judi koji primaju ili taj minimalac ili penziju, više od milion je ispod najniže potrošačke korpe i taj problem država mora da reši", rekla je Radeta i ponovila stav radikala da bi minimalna penzija morala da iznosi 37.000 dinara.\nŠef poslaničke grupe Srpske napredne stranke Aleksandar Martinović odgovorio joj je da nije tačno da je država nešto otela penzionerima te da postoji odluka Ustavnog suda Srbije koji je rekao da je Zakon o privremenom uređenju načina isplate penzija u skladu sa Ustavom Srbije.\nPoslanik partije ujedinjenih penzionera Srbije Borisav Kovačević rekao je da su se penzioneri svesno odrekli tog dela penzije da bi doprineli iskoraku zemlje iz teške situacije.\nKao dokaz za to da su svesno pristali na smanjenje on je naveo političku platoformu PUPS-a u kojoj se prihvata to umanjenje i navodi da se zna zbog čega se to radi.\nRadeta ga je pitala ko je pitao penzionere da li su saglasni i ko je saglasan da mu se uze nešto od čega živi.\n"Već godinama pričate da su evo penzioneri zahvalni što im je neko zavukao ruku u džep. Nisu, naravno da nisu", rekla je Radeta.\nPoslank SNS Veroljub Arsić je kazao Radeti da je demagogija stav radikala o minimalnoj penziji od 37.000 dinara.\nOn je kazao da je prosečna penzija u Srbiji 23.000 dinara i da bi dostigli cifru od 37.000 dinara potrebno je skoro 14.000 po penzioneru, a takvih je preko milion.


Rusija razmatra ambicioznije klimatske ciljeve\nTanjug 6. oktobra 2021. 14:27\nMOSKVA – Rusija razmatra ambicioznije klimatske ciljeve koji bi omogućili znatno smanjenje emisije gasova sa efektom staklene bašte ali ne i dostizanje karbonske neutralnosti do 2050, pokazuje nacrt vladinog dokumenta u koji je uvid imala agencija Rojters.\nOva zemlja, koja je jedan od najvećih svetskih proizvođača nafte i gasa, pod pritiskom je da podigne svoje klimarske ciljeve uoči samita UN o klimatskim promenama u Glazgovu koji počinje krajem meseca.\nEvropska unija, Britanija i Italija su zatražile prošle su nedelje od Rusije da se obaveže da će do 2050. godine postići neto nultu emisiju ugljen-dioksida.\nNovi ruski nacrt plana, koji vlada još nije odobrila, predviđa smanjenje emisije gasova sa efektom staklene bašte za 79 posto do 2050, prema glavnom scenariju „ciljeva“, a kao jedan od faktora na koji se računa je rastuća moć ruskih šuma da apsorbuju ugljenik.\nList Komersant je izvestio da se u nacrtu predviđa da Rusija dostigne ugljeničnu neutralnost 2060. ili ranije. To se ne pominje u nacrtu u koji je Rojters imao uvid.\nO ovom planu se diskutovalo na sedmici vlade u utorak, kojoj je predsedavao predsednik Vladimir Putin, rekao je jedan izvor britanskoj agenciji pod uslovom da ostane anoniman, i dodao da će nacrt sigurno biti dodatno modifikovan.\nPutin, koji još nije saopštio da li će prisustvovati konferenciji u Glazgovu, kaže da su klimatske promene pretnja, ali da mere za borbu protiv njih ne smeju da se politizuju i da prelazak na zeleniju energiju treba da bude „nežan“.\nOn je juče ocenio da su zelena energetska tranzicija i mala ulaganja u industriju vađenja energenata krivi za, kako je rekao, „histeriju i izvesnu pometnju“ na evropskim tržištima gde cene energije munjevito skaču, prenosi Rojters.\nBerlin traži dokaze da Severni tok 2 ispunjava njihove zahteve\nRanković: Radnici Kolubare ne učestvuju u protestu


Itirijum 2.0 "zaista nije tako daleko" navodi Vitalik Buterin na Devcon4 konferenciji - Crypto Telegraf\nEthereum General Najnovije Novosti\nOsnivač itirijuma Vitalik Buterin predstavio je plan za ono što je opisao kao “koherentnu celinu” itirijum 2.0 tokom glavne prezentacije na konferenciji Devcon4 u Pragu 31. oktobra.\nNazvan “Serenity”, projekat obuhvata više projekata na kojima su itirijum programeri radili od 2014. godine.\n“Itirijum 2.0 je kombinacija više različitih opcija o kojima smo već nekoliko godina razgovarali, istraživali već nekoliko godina, aktivno radili nekoliko godina i koje se konačno grupišu u jednu kohezivnu celinu”, Buterin je sumirao tokom svog govora.\nPre “velikog lansiranja”, programeri će napraviti nekoliko finalnih poteza, nastavio je Buterin. To će uključitivati stabilizaciju specifikacija protokola i ’cross client’ testnetove – testnet integriše najmanje dve implementacije itirijum 2.0.\nKada će ova vizija postati stvarnost, Buterin nije želeo da otkrije, rekao je samo “zaista ne tako daleko”.\n← Kripto tržišta mirna na desetogodišnjicu objavljivanja bitkoin whitepaper-a\nNovi izveštaj Morgan Stenlija slavi kriptovalute kao “novu investicionu klasu” →\nVinklevos blizanci da plate 45.000 dolara Čarliu Šremu nakon nove presude\nPonedjeljak, 30. Decembra 2019 Utorak, 31. Decembra 2019 T.A.


“SABATON DEVOJKA” IZ “SLAGALICE” ZA HEADLINER.RS: Oduševljena sam njihovim pozivom, jedva čekam koncert | Headliner\nHome»Muzika»“SABATON DEVOJKA” IZ “SLAGALICE” ZA HEADLINER.RS: Oduševljena sam njihovim pozivom, jedva čekam koncert\nHeadliner.rs / 21/01/2017 /\t0\t/\t1.6k\nSanja Milovanović/Photo: printscreen\nAkcija je uspela! Devojka koja je zablistala u “Slagalici” i tako zaradila poziv švedske grupe Sabaton na njihov koncert u Beogradu, o čemu je headliner.rs prvi pisao, pronađena je i biće specijalni gost na nastupu slavnih metalaca 6. marta u Belekspo centru.\nDa podsetimo, na oficijalnoj stranici benda na Fejsbuku pre nekoliko dana pojavio se snimak iz našeg čuvenog TV kviza “Slagalica” u kojem je jedno pitanje glasilo: Iz koje zemlje je hevi metal grupa Sabaton?\nUčesnica je dala tačan odgovor, a bend je napisao poziv fanovina iz Srbije da saznaju identitet devojke jer žele da joj poklone ulaznicu za koncert u Beogradu.\nHeadliner.rs je došao do Sanje Milovanović, devojke koja je izazvala pravu euforiju na društvenim mrežama, koja priznaje da je bila izneđena tolikom pažnjom.\n– Za ovu objavu Sabatona sam saznala prvo preko prijatelja, jer svega nekoliko minuta nakon objave su počeli da me zasipaju porukuma o tome kako me traže na njihovoj zvaničnoj Fejsbuk stranici da se javim, kako bih li dobila karte za njihov predstojeći koncert. Bila sam počastvovana i oduševljena njihovim gestom, kao i velikom akcijom koju su preduzeli ljubitelji ovog benda na društvenim mrežama. Takođe sam bila prezadovoljna pozitivnim komentarima i čestitkama koji su mi bili upućeni zbog tačnog odgovora, tako da bih iskoristila priliku da se zahvalim svima koji su se angažovali u ovoj akciji – kaže Sanja.\nOna nimalo ne sumnja da će se na koncertu Sabatona u Belekspo centru sjajno provesti:\n– Za Sabaton znam od srednje škole, kada sam i počela aktivno da slušam metal muziku, tako da je zadovoljstvo zbog upućenog poziva zaista veliko, kao i moja neizmerna zahvalnost na poklonu. Sabaton je sjajan bend, vezan za našu istoriju i koji ima izuzeno veliku bazu obožavalaca u našoj zemlji, tako da će mi biti velika čast da prisustvujem koncertu i da se nađem u društvu sa vernim obožavaocima Sabatona.\nTags:Belekspo centarBeogradkoncertmetalciSabatonSanja MilovanovićSlagalicaŠvedska\nNajavljena nova sezona serije "House Of Cards"... Na dan Trampove inauguracije, uz naopako okrenutu zastavu\n"Nova" bajka Marka Tvena... Napisana 1879... a biće objavljena 2017.


Milijaš: Najbitnija su tri boda - Sportske novosti\nNaslovna Fudbal Novosti Fudbal Milijaš: Najbitnija su tri boda\nMilijaš: Najbitnija su tri boda\nCrvena Zvezda je danas po hladnom terenu u Nišu savladala Radnički minimalni rezultatom 0:1, a 3 boda vredan gol postigao je Mirko Ivanić. Posle meča član stručnog štaba Nenadad Milijaš je kako prenose Novosti izjavio:\nNajbitnija su tri boda, a ostalo se zaboravlja. Teren i uslovi za igru su bili loši, mislim da je fudbalerima bilo teško da hodaju, a kamoli da trče. Sve što smo trenirali i radili, nije moglo da se pokaže, sem borbe i htenja. Dali smo gol, završili utakmicu na pravi način i bilo bi mi još draže da Erakovića nije zabolela noga u drugom poluvremenu. Nadam se da je on dobro, jer iz ovog samo treba da izađemo zdravi\nOči sportske javnosti uprte su u četvrtak od 18:55 kada će Crvena Zvezda u prvom meču 1/16 finala LE ugostiti Milan – lidera italijanske serije A.\nSlika preuzeta sa sajta: http://www.crvenazvezdafk.com\nPrethodni tekstAustralijan open – Predlog za klađenje 2 – Dan 7\nSledeći tekstLazarov novi selektor Makedonije


18.09.2018 23:22 | Srna\nIstočno Novo Sarajevo - Predsjednik Ujedinjene Srpske Nenad Stevandić poručio je večeras da će se zalagati za stabilnu nacionalnu i ekonomsku razvojnu politiku, ističući da su to “dvije noge” na kojima će čvrsto stajati Republika Srpska.\nObraćajući se simpatizerima Ujedinjene Srpske na tribini u Istočnom Novom Sarajevu, Stevandić je naglasio da ova stranka nudi program “trojstva” politike, koji je, kako je naveo, dobro prihvaćen među građanima Srpske.\nOn je naveo da će dolaskom na vlast patriotskog bloka biti otvorene sve linije sa Republikom Srpskom, svakim gradom, te da će biti otvarana nova radna mjesta, investirano u nove turističke, proizvodne, energetske, potencijale, ali i u IT sektor i moderne tehnologije.\n“Osim nacionalne politike, naš drugi pravac je ekonomija. Razvojem ekonomije mi poboljšavamo nacionalni proizvod, mogućnost da se bolje branimo i to je plan energije razvoja koji smo napisali i koji podrazumjeva 25.000 radnih mjesta u realnom sekotru”, istakao je lider Ujedinjene Srpske.\nStevandić je rekao da je on bio prvi koji je tražio da se u Istočnom Sarajevu napravi bolnica, te da je ponosan što je ta politika urodila plodom i što je napravljena bolnica koja će podići nivo zdravstvenih usluga u regiji.\nNosilac liste Ujedinjene Srpske za Narodnu skupštinu Republike Srpske iz Izborne jedinice osam Žarko Kovačević rekao je da je program ove stranke realan jer su ga pravili stručnjaci, te da nisu potrebna nikakva obećanja već samo rad.\nKandidat za poslanika u Narodnoj skupštini Republike Srpske Gordana Vuković rekla je da će se u ovoj stranci zalagati za bolje sutra omladine kako bi bio spriječen odliv kadrova, ali i za jačanje ekonomije i borbu protiv kriminala i korupcije.\nNosilac liste SNSD-a kandidata za poslanike u Predstavničkom domu Parlamentarne skupštine BiH iz Izborne jedinice tri Staša Košarac rekao je da ne smije biti dizvoljeno da Sarajevo naređuje Banjaluci, te da je potrebno obezbijediti politički prostor i mogućnost da se u Sarajevo ne može ništa odlučivati bez institucija Republike Srpske.\nKošarac je rekao da je potrebno glasati za kandidata za člana Predsjedništva BiH Milorada Dodika jer, kako kaže, da nije bilo njega bio bi ukinut Dan Republike Srpske, donosile bi se odluke van institucija Republike Srpske, a američka Ambasada bi, kako je ocijenio, radila šta god hoće.\n“Osim Dodika kao člana Predsjedništva, potrebna nam je i Željka Cvijanović kao predsjednik Republike jer kad mi odemo u Sarajevo neko u Republici Srpskoj mora predano da radi, okuplja političke strukture, da se ujedinimo i definišemo političke ciljeve, formiramo novu vladu i da u sinergiji naših kadrova u Sarajevu i Srpskoj vodimo Republiku Srpsku kao što to radimo ovih godina”, poručio je Košarac.\nKošarac je rekao da je cilj SNSD-a da se u zajedničkim institucijama BiH okupi ekipa ljudi koji će vratiti sve ustavne nadležnosti koje su oduzete Republici Srpskoj, kako bi se na taj način institucionalno ojačala Republika Srpska.


Mađarski niskotarifni avio-prevoznik Wizz Air tradicionalno je pred kraj ove zimske sezone već za sledeću zimsku sezonu pustio u prodaju avio-karte. Niš kao jedna od njihovih destinacija se našao na ovom spisku, pa tako ovaj avio-prevoznik planira da tokom narednog zimskog reda letenja sa Aerodroma Konstatin Veliki poleti ka 5 destinacija.\nBazel Miluz, Dortmund, Malme, Beč i Memingen su destinacije do kojih će ovaj avio-prevoznik za sada leteti i tokom naredne zimske sezone. Cene karata se kreću po ceni već od 2329 dinara i mogu se kupiti na sajtu Wizz Air-a. Karte takođe možete kupiti i u holu terminalne zgrade Aerodroma Niš, kao i u ovlašćenim agencijama za prodaju avio-karata širom Srbije.\nPodsetimo da Wizz Air trenutno leti ka Bazelu jednom nedeljno, dok će tokom februara meseca imati vikend polaske odnosno leteće i subotom i nedeljom. Wizz planira da od 7.marta vrati letove i ka Memingenu. Preostale 3 destinacije ovaj prevoznik planira da ih uvrsti u saobraćaj od 28.marta odnosno od letnjeg reda letenja.


Nedimović: Meso je bezbedno, kompanije treba da se prilagode pravilima VIDEO\nIzvor: B92, 02.Jun.2019, 10:22\nBeograd -- Rusija je suspendovala uvoz mesa iz Srbije na 60 dana i to nije prvi put da se iz Rusije vraćaju proizvodi koji ne zadovoljavaju sanitarne propise te zemlje.\nOvog puta je u pitanju meso Carneksa, Big Bula, Matijevića i Zlatiborca kod kojih je u aprilu boravila fitosanitarna inspekcija iz Rusije. Kakvi su to tehničko-tehnološki nedostaci koji se moraju otkloniti u roku od 60 dana i da li mi kupujemo te iste proizvode?\nNa tu temu u jutarnjem program Jutro >> Pročitaj celu vest na sajtu B92 << sa Natašom govorili su direktor "Zlatiborca" Dušan Knežević, direktor Carneksa Mohan Šresta i ministar poljoprivrede Branislav Nedimović.\nDušan Knežević, direktor Zlatiborca, kaže da njihovi kupci mogu da budu bezbrižni po bilo kom osnovu u vezi s proizvodima njihove kompanije:\n"Ove mere usaglašavanja ni jednog trenutka se ne odnose na bilo kakva odstupanja u svojstvima proizvoda. Naši proizvodi su kvalitetni, biološki vredni, ispravni i oni se u ovom momentu prodaju na svim tržištima, gde mi izvozimo - na domaćem tržištu, a prodaju se i na tržištu Ruske federacije", rekao je Knežević.\nDeo tih proizvoda je isti i prodaje se i kod nas i u Rusiji, a postoji deo proizvoda koji je prilagođen ruskom tržištu.\nMohar Šresta, direktor Carneksa, rekao je da suspenzija nije uvedena zbog proizvoda i njihovih karakteristika, nego zbog administrativno - tehničkih uslova.\n"Na primer, svaki objekat mora da ispuni odgovarajuće uslove, naročito kada izvozite. Zemlja uvoznica traži od nekoga ko hoće da uveze u njihovu zemlju da ispuni odgovarajuće uslove. Mi smo 2009. godine za Rusku federaciju dobili dozvolu da je objekat odobren. Moguće da se neki pristup promenio. Mi smo dobili određene preporuke šta treba da usaglasimo. Radi se o određenim dokazivanjima da mi postupamo na određeni način", rekao je.\n"Jedno su pravila za izvoz u Evropskoj uniji, Rusiji, Kini ili Turskoj, ove kompanije moraju da nauče da moraju da imaju procese unutar sebe koji zadovoljavaju pravila kupca", rekao je Nedimović.\nObjasnio je da je meso ovih kompanije apsolutno bezbedno i da se ovde radi o administrativno tehničkim uslovima, koje ima svaka država.\nŠto se tiče slučaja neidentifikovanih životinja on je objasnio da se to desilo u jednoj klanici kompanije Matijević gde je postojao nedostatak ušnih markica na dva grla.\nBlic: Nedimović: Meso bezbedno, kompanije moraju da se prilagode pravilima\nNezavisne Novine: Meso bezbjedno, kompanije da se prilagode pravilima\nRadio Slobodna Evropa: Ministar poljoprivrede: Meso iz Srbije bezbedno\nSrbijaDanas.com: Meso iz Srbije bezbedno: Kompanije treba da se prilagode pravilima


Turisti nose zaštitne maske na karnevalu u Venciji, koji je skraćen za dva dana.\nItalija je saopštila da je dvoje ljudi umrlo od koronavirusa a da je zbog serije slučejava - desetak gradova u severnim regijama zemlje praktično u karantinu. Italijanske vlasti saopštile su da su registrovale 54 slučaja COVID-19. U pokušaju da se spreči širenje bolesti, slavni karneval u Veneciji je skraćen za dva dana.\nČetvoro putnika je testirano pozitivno na virus u Engleskoj u nedelju, nakon što su evakuisani sa kruzera Dajmond Princes u Japanu.\nU Južnoj Kaliforniji, federalni sudija je izdao nalog kojim se američka vlada sprečava da pošalje 50 ljudi zaraženih koronavirusom u Kosta Mesu, grad od oko 100.000 ljudi.\nFederalne zdravstvene organizacije planirale su da pacijente koji se nalaze u vazdušnoj bazi Trevis u severnom delu Kalifornije prebace u praznu zgradu u Kosta Mesi na jugu države. Međutim, grad je izrazio zabrinutost zbog toga što se zgrada nalazi u gusto naseljenom delu grada, u blizini škola, kuća i terena za golf. Pretres o tom slučaju održaće se u ponedeljak.\nAP: Iz straha od virusa, racije među Kinezima u Moskvi\nVozači autobusa u Moskvi dobili su instrukciju od uprave gradskog saobraćaja da paze na putnike koji su možda - Kinezi, prenose ruski mediji. Upustvo državne transportne kompanije Mosgortrans dispečerima je procurilo u medije i prema njemu - vozačima je rečeno da jave dispečerima ako imaju kineske putnike, a dispečerima naloženo da o tome obaveste policiju. Kompanija je na tviteru taj imejl, koji u naslovu ima jednu reč - koronavirus - nazvala "lažnim vestima."\nMedinski radnici pregledaju putnike iz Kijeva nakon što je kod jednog identifikovan potencijalni koronavirus po dolasku na železničku stanicu u Moskvi, 21. februara 2020.\nU Rusiji su do sada prijavljena dva slučaja koronavirusa. Oba pacijenta kineske nacionalnosti, hospitalizovana u Sibiru, brzo su se oporavila. Ruske vlasti, međutim, preduzimaju značajne - a prema nekim kritikama diskriminatorne - mere da bi sprečile širenje virusa.\nKako prenosi Asosijejted Pres, moskovske vlasti su naredile policiji da sprovodi racije u hotelima, hostelima, stambenim zgradama i firmama da bi se sprovela evidencija o sve manjem broju Kineza koji žive u tom gradu. Takođe je dozvoljena upotreba tehnologije prepoznavanja lica da bi se pronašli ljudi osumnjičeni da nisu poštovali obavezu da sami sprovedu karantin, odnosno ostanu u izolaciji u periodu od 14 dana po povratku u Rusiju.\n"Racije su neprijatan ali neophodan zadatak, važan i za potencijalne prenosioce virusa", saopštio je gradonačelnik Moskve Segej Sobjanin.\nPokušaji da se identifikuju Kinezi u javnom prevozu ne odnose se samo na autobuse već i vozove i tramvaje, preneli su u sredu ruski mediji.\nRadnicima metroa naređeno je da zaustave putnike iz Kine i zatraže im da popune upitnik o razlozima iz kojih se nalaze u Rusiji i da li su ispoštovali dvonedeljni karantin.\nNovi slučajevi u Aziji\nJužna Koreja podigla je stepen uzbune na koronavirus na najviši nivo a predsednik Mun Džae-in pozvao vlasti da ne oklevaju da preduzmu "snažne mere kakve do sada nisu viđene" da bi zaustavili širenje zaraze.\nVlasti su u nedelju prijavile 123 nova slučaja, čime se ukupan broj zaraženih povećao na 556, a petoro ljudi je podleglo bolesti.\nGrađani Seula nose maske da bi se zaštitili od virusa COVID-19\nPremijer Južne Koreje Čung Sje-kjun je u televizijskoj obraćanju naciji upozorio da je zemlja ušla u "težu fazu" pošto su prijavljeni novi slučajevi bolesti, i poručio da Seul preduzima široke mere da zaustavi dalje širenje zaraze. Stejt Department je izdao upozorenje Amerikancima koji putuju u Japan i Južnu Koreju, pozivajući putnike da "budu maksimalno oprezni" tokom posete tim zemljama.\nKompanija Samsung u subotu je potvrdila jedan slučaj u fabrici mobilnih uređdaja u Gumiju. Fabrika je zatvorena do ponedeljka a sprat gde je radila inficirana osoba neće biti otvoren do utorka.\nKina je u nedelju prijavila 648 novih infekcija, odnosno ukupno skoro 77. 000. Još 97 ljudi je umrlo od virusa, te bilans žrtava koronavirusa u toj zemlji sada iznosi 2.442.\nŽene u javnom prevozu u Teheranu nose maske da bi se zaštitile od virusa.\nGeneralni direktor Svetske zdravstvene organizacije izjavio je da ga brinu novi slučajevi u Iranu pošto je jedan iranski putnik preneo virus u Liban, a drugi putnik ga iz Irana preneo u Kanadu.\nIranski zdravstveni zvaničnici saopštili su u nedelju da je šestoro ljudi umrlo od virusa, što je najveći broj žrtava van Kine. U Iranu je prijavljeno 28 slučajeva virusa COVID-19. Iran je takođe zaustavio hodočašća vernika u Irak zbog zaraze.


Evropa poziva na podršku Albaniji za suprotstavljanje „mešanju Rusije“\nKomitet za međunarodne odnose Evropskog parlamenta predložio je da se proširi podrška Albaniji za suprotstavljanje mešanju niza zemalja, uključujući Rusiju, stoji u nacrtu rezolucije sadržanom u izveštaju Komiteta o ovoj balkanskoj zemlji, u koji je RT imao uvid.\nRusija upozorila turiste na opasnost putovanja u Evropu\nMinistarstvo inostranih poslova Rusije je preporučilo da se što manje vremena provodi na ulici u zemljama Zapadne Evrope, zbog anomalnih vrućina.\nOdlaže se ukidanje pomeranja sata u EU?\nSvaki Evropljanin koji se ponadao završetku rasprave o tome treba li svakih pola godine pomerati sat unapred ili unazad, moraće da bude strpljiv.\nPoziv francuskog predsednika Emanuela Makrona za snažniju Evropsku uniju, objavljen u današnjim medijima, podržale su Belgija i Finska, dok je Nemačka pozdravila diskusiju o pravcu EU.\nBrisel ne pristaje na ujedinjenje Francuza i Nemaca\nEvropska komisija zabranila je spajanje dva evropska giganta u oblasti železnice, francuskog „Alstoma“ i nemačkog „Simensa“, navodeći da bi taj plan doneo više štete nego koristi.\nDodik zadovoljan: Svi sastanci sa evropskim zvaničnicima bili kvalitetni\nNakon sastanka sa predsednikom Evropskog saveta Donaldom Tuskom u Briselu, predsedavajući Predsedništva BiH Milorad Dodik izjavio je da su sastanci na kojima su razmenjena mišljenja o najvažnijim pitanjima bili kvalitetni.\nOvo je kraj Evrope kakvu poznajemo\nBila je ovo paklena nedelja u Evropi — Pariz je goreo, bregzit se pretvorio u psiho-dramu, a autokratija se vraća, navodi „Politiko“ u tekstu „Ovo je kraj Evrope kakvu poznajemo (osećaj je dobar)“.\nOd deset najzagađenijih gradova u Evropi pet je na Balkanu\nDolaskom zime zemlje zapadnog Balkana guše se u smogu usled izduvnih gasova iz mahom vrlo starih automobila i hiljada dimnjaka, piše agencija AFP.\n14:25 Priština i Tirana potpisale sporazum o vojnoj saradnji /video/


Kontakt - Sandej salon nameštaja\nPon – pet: 9-20 h\nSubota: 9-16 h\nBeograd, SRB 11210\nPodrška prilikom kupovine na sajtu,\nradnim danima 09-20h\nDostava na teritoriji Beograda i Srbije.\nBesplatna montaža nameštaja ( osim kuhinja)\nNaš izložbeni salon se nalazi na raskrsnici ulica Zrenjaninski put i Popova bara. Na trećem kilometru od Pančevačkog mosta u smeru ka Borči. Na semforu pre velikog supermarketa Roda, a posle velikih sala za svadbe Nera i Djurdjevdan.\nUkoliko dolazite autobusom do nas možete stići sledećim linijama:\n95, 96, 101, 104, 105, 106\nStanica je Sebeška reka.\nAko dolazite iz pravca Zrenjanina naš izložbeni salon se nalazi posle Knez Petrol pumpe, prekoputa MK motela.\nU svakom trenutku možete nas pozvati na broj telefona 011/271-700-7 ili 062/229-039.


Predsednik Skupštine AP Vojvodine Ištvan Pastor posetio Zrenjanin | ZR KLIK\nZrenjanin- Povodom dolaska predstavnika mađarskih gradova u Zrenjanin u sredu, 29. avgusta u sali Gradskog veća, organizovan je sastanak političko-privredne delegacije Srbije i Mađarske kome su, pored gostiju iz Mađarske, prisustvovali predsednik Skupštine AP Vojvodine Ištvan Pastor, gradonačelnik Zrenjanina Čedomir Janjić sa saradnicima i predstavnici zrenjaninskih poslodavaca.\nIštvan Pastor je ocenio da je reč o značajnom susretu, posebno jer se održava u sklopu renomirane manifestacije kao što su to Dani piva i ujedno zahvalio gradonačelniku Janjiću što je nastavio sa započetom tradicijom, a to je stvaranje situacije i mogućnosti da se razgovara o privrednoj saradnji.\n– Mislim da je notorna činjenica da su odnosi između Srbije i Mađarske, odnosno Srba i Mađara na istorijsko najvišem nivou od pamtiveka. Mislim da je politika učinila sve što je bilo moguće da se ti odnosi upotpunosti uravnoteže i tu situaciju sada treba iskoristiti kako bi se privredna saradnja našla na iastom tom nivou kao što je politička saradnja. U tom smislu mislim da nema udarca čarobnim štapićem, treba raditi godinama, permanentno, tako doživljavam i današnju mogućnost, s jedne strane ovo je susret predstavnika zainteresovanih firmi, a s druge, značajna je i institucionalna podrška ovom poduhvatu kroz stvaranje mešovite privredne komore, ili mešovite komore Mađarske, odnosno Srbije ili Vojvodine i o tome ćemo danas razgovarati – rekao je predsednik Skupštine AP Vojvodine Ištvan Pastor.\nGradonačelnik Zrenjanina rekao je da naš grad ima odličnu saradnju sa gradovima u Mađarskoj, a sa nekima od njih, podsetio je, imamo i bratske odnose.\n– Pokušavamo da širimo taj krug prijatelja i ovo je danas dobra prilika da se okupimo ovde, u Zrenjaninu, da nam dođu prijatelji i dobra je ovo prilika da nam dođu budući prijatelji sa kojima ćemo i raditi i sarađivati. Pre svega, hteli smo da naše privrednike, iz Zrenjanina, upoznamo sa mađarskim privrednicima kojima su Srbija i ovaj prostor interesantni, a iz takvih razgovora uvek postoji šansa da se rodi i neka poslovna ideja i započne posao, ali i otovre nova radna mesta i zaposle ljudi, što i jeste prioritet lokalne administarcije na čijem sam čelu – kazao je gradonačelnik Janjić.\nNakon sastanka na Trgu slobode otvorena je Privredno-turistička manifestacija „Dan Mađarske“.


BEOGRAD, ZRENJANIN – Nacionalna služba za zapošljavanje obaveštava građane da je Narodna skupština Republike Srbije usvojila Zakon o izmenama i dopunama Zakona o zapošljavanju i osiguranju za slučaj nezaposlenosti. Zakon stupa na snagu 25. decembra, osim odredaba kojima su izmenjene odredbe članova 69. i 70. Zakona o zapošljavanju i osiguranju za slučaj nezaposlenosti, koje počinju da se primenjuju od 1. januara 2018.\nOvim odredbama u celosti je promenjena metodologija utvrđivanja visine i obračuna novčane naknade. Novčana naknada se više ne upoređuje sa minimalnom zaradom, nego je Zakonom propisan „bruto“ iznos najnižeg i najvišeg iznosa novčane naknade od 22.390, odnosno 51.905 dinara, koji će se usklađivati jednom godišnje.\n– Ukupna zarada, odnosno naknade zarade, osnovice osiguranja i visine ugovorene naknade u poslednjih 12 meseci koji prethode mesecu u kome je prestao radni odnos, odnosno prestalo osiguranje,\n– Prosečna godišnja zarada po zaposlenom isplaćena u Republici Srbiji prema poslednjem objavljenom podatku organa nadležnog za poslove statistike u trenutku ostvarivanja prava na novčanu naknadu i\n– Osnovice dnevne novčane naknade koja je propisana zakonom u iznosu od 1.000 dinara i u sebi sadrži pripadajuće doprinose za zdravstveno i penzijsko i invalidsko osiguranje. Ova osnovica dnevne novčane naknade se usklađuje jednom godišnje sa godišnjim indeksom potrošačkih cena u prethodnoj kalendarskoj godini.\n„Kao što se vidi iz napred navedenog, parametri su jasno postavljeni i svi su poznati kako u momentu odlučivanja o pravu na novčanu naknadu, tako i tokom celog perioda njenog trajanja. Na ovaj način omogućeno je da sva zainteresovana lica saznaju na koliki iznos novčane naknade mogu da računaju u momentu prestanka radnog odnosa odnosno prestanka osiguranja. Takođe, ukazujemo da se prilikom odlučivanja po zahtevima za novčanu naknadu primenjuje zakon koji je na snazi na dan podnošenja zahteva, što znači da će se na sve zahteve koji budu podneti počev od 1. januara 2018. primenjivati nove odredbe koje se odnose na visinu novčane naknade“, navodi se u saopštenju Nacionalne službe za zapošljavanje, koje je dostavljeno redakciji informativnog portala zrenjaninski.com.\nSvi koji su zainteresovani da im se novčana naknada utvrdi i kasnije obračunava i isplaćuje prema sada važećem propisu, potrebno je da se prijave na evidenciju nezaposlenih u filijali Nacionalne službe za zapošljavanje prema svom prebivalištu (prijavljivanje se obavlja lično), i da podnesu zahtev najkasnije do 31. decembra ove godine. Zahtev se može predati u prostorijama Filijale Nacionalne službe za zapošljavanje u kojoj je lice prijavljeno na evidenciju, a ako je zahtev predat preporučenom poštom, kao dan prijema podneska smatra se dan kada je predat poštanskom operatoru.\nTagoviNacionalna služba za zapošljavanje Zrenjanin Narodna skupština Republike Srbije novčana naknada u zrenjaninu zrenjanin vesti\nZašto montažna kuća može da bude dobar izbor za stanovanje\nVažno obaveštenje za korisnike usluga Nacionalne službe za zapošljavanje\nBROJNI POSLODAVCI TRAŽE RADNIKE NA RAZNIM POZICIJAMA\nDRŽAVNI PRAZNICI I NERADNI DANI U IDUĆOJ GODINI


UNICEF FER PLEJ TURNIR: Sakupljeno 900.000 dinara za pomoć roditeljskoj telefonskoj liniji : Nadlanu.com\nUNICEF FER PLEJ TURNIR: Sakupljeno 900.000 dinara za pomoć roditeljskoj telefonskoj liniji\nObjavljeno 12. sep 2016. / 13:08:32\nNa turniru su se nadmetale 24 ekipe - predstavnici kompanija, a zahvaljujući njihovom učešću prikupljene su nove donacije. One će pomoći da Roditeljska telefonska linija, koja trenutno radi svakoga dana od 17 do 20 časova, proradi punim kapacitetom.\nPrvo mesto osvojio je tim Telekom Srbija, koji je u finalu bio bolji od VIP mobile. Treće mesto zauzela je ekipa Nordeus, dok su nagradu za fer plej dobile ekipe kompanijaEndava i Telekom Srbija.\nUz njih, na terenu su nastupili i predstavnici kompanija Actavis Zdravlje, Atlantic Grupa, Coca-Cola HBC, Color Press Grupa, Eurobank, Gorenje, L’Oreal, Manpower, NLB banka, Roda, Saga, Siemens, TeleGroup, UniCredit Bank, Wiener Stadtische.\nUčesnici ovogodišnjeg Fer plej turnira su bili posebno inspirisani uspehom naših košarkaških reprezentacija na Olimpijadi u Riju, a svi timovi su zajedno promovisali vrednost sporta, košarke, timskog duha, saradnje i fer pleja.\n„UNICEF ima dugu tradiciju organizovanja i učešća u sportskim aktivnostima, kako u Srbiji, tako i globalno. Zbog toga je ovaj događaj važna karika u obeležavanju sedam decenija našeg postojanja i rada. Sport nas ujedinjuje i podseća na važnost solidarnosti, tolerancije, timskog duha i dobre saradnje. Zahvaljujući Fer plej turniru, UNICEF je, zajedno sa partnerima iz korporativnog sektora, napravio tim koji čini dobre stvari za našu decu. Ove godine, prikupili smo novac za podršku radu besplatne Roditeljske telefonske linije. Tako smo direktno pomogli unapređenju roditeljstva i dobrobiti svakog deteta u našoj zemlji“ istakla je Vesna Savić Đukić, šefica Odseka za saradnju sa privatnim sektorom UNICEF-a u Srbiji i zahvalila se svim učesnicima Turnira.\nUNICEF se širom sveta finansira isključivo iz dobrovoljnih donacija – vlada, vladinih agencija, fondacija, korporativnog sektora i pojedinaca. U našoj zemlji, UNICEF sprovodi sveobuhvatne i dugoročne programe koji su usmereni na podršku državi da obezbedi zdravo odrastanje svakog deteta, optimalanrazvoj u ranom detinjstvu, kvalitetno i inkluzivno obrazovanje, odgovarajuću socijalnu zaštitu dece i porodica, kao i socijalno uključivanje marginalizovane dece i adolescenata.


Tojota pravi vizire za američke bolnice | Nova Ekonomija\nFoto: Bertel Schmitt (Wikimedia)\nJapanski proizvođač automobila Tojota počeće sa proizvodnjom zaštitnih vizira za bolnice u SAD, a radi i na proizvodnji respiratora i zaštitnih maski, prenosi japanski list Japan Times.\nKompanija je saopštila da će aktivirati fabrike u blizini bolnica u američkim državama Indijana, Kentaki, Mičigen i Teksas, koje su ranije prestale sa radom, kako bi za bolnice snabdela zaštitinim vizirima. Kako piše Japan Times, Tojota je sa najmanje dve kompanije u poslednjoj fazi pregovora oko proizvodnje respiratora, a traži i partnere za proizvodnju zaštitnih maski.\n„Pošto naše fabrike ne rade a naši prodavci su fokusirani na usluživanje klijenata, spremni smo da doprinesemo našom stručnošću i znanjem kako bi pomogli da se tržište što pre snabde medicinskim materijalima i opremom, neophodnim za borbu protiv koronavirusa“, saopštio je Tojotin novi šef operacija u SAD Ted Ogava.\nTojota je najnoviji u nizu proizvođača automobila u SAD koji je proizvodnju usmerio na pomoć u sprečavanju širenja koronavirusa. Ranije su se američki Ford, Dženeral Elektrik i 3M udružili da bi proizvodili medicinsku opremu, a Dženeral motors radi na proizvodnji respiratora u postrojenju u Indijani.\nOsim tih kompanija, Fijat Krajsler je postavio cilj da u svojoj fabrici u Kini mesečno proizvede milion maski za američke zdravstvene radnike. Američki auto proizvođač Tesla je već donirao maske i respiratore, a održao je i razgovore sa kompanijom za medicinsku opremu Medtronik (Medtronic PLC), kako bi joj pomogao u povećanju proizvodnje.


Kraljevo ulaže u prosvetu i zdravstvo – INFO PLUS\nHome > Društvo > Kraljevo ulaže u prosvetu i zdravstvo\n06/16/2020 12/24/2020 Redakcija\tambulanta Ribnica otvaranje, kamen temeljac škola Sveti Sava Ribnica, ministar Šarčević Kraljevo škola Sveti Sava, Zavod za javno zdravlje Kraljevo radovi rekonstrukcija\nKamen temeljac za izgradnju novog objekta Osnovne škole „Sveti Sava“ u Ribnici položili su ministar prosvete, nauke i tehnološkog razvoja Mladen Šarčević i gradonačelnik grada Kraljeva dr Predrag Terzić, sa direktorom Kancelarije za upravljanje javnim ulaganjima Markom Blagojevićem, rukovodiocem Školske uprave Kraljevo Bojanom Marinković i direktorkom škole Snežanom Madžarević. Novi objekat škole, sa fiskulturnom salom, zahvaljujući sredstvima obezbeđenim preko Kancelarije za upravljanje javnim ulaganjima, biće izgrađen na mestu starog koji je porušen.\n“Zahvaljujem Kancelariji za upravljanje javnim ulaganjima, Ministarstvu prosvete, nauke i tehnološkog razvoja i ministru Šarčeviću, koji je, kada su mnogi sumnjali u potrebu izgradnje škole od 5.800 kvadrata, rekao da je ta škola sa jednosmenskim radom potrebna Ribnici. Ovo će biti jedna savremena škola gde će đaci u jednoj smeni obavljati nastavu, sve u skladu sa politikom Ministarstva prosvete, nauke i tehnološkog razvoja“, ističe gradonačelnik i podseća da je u Ribnici počela i izgradnja stanova za snage bezbednosti, gde će ih ukupno biti 946, što uliva nadu da će biti dovoljno đaka i za Osnovnu školu „Vuk Karadžić“ i za Osnovnu školu „Sveti Sava“.\nPored zgrade osnovne škole, koja će moći da primi 700 đaka, biće izgrađena i fiskulturna sala sa 346 mesta, multifunkcionalni sportski teren na otvorenom sa terenima za košarku, odbojku, rukomet, mali fudbal, uz igralište sa spravama za decu predškolskog i nižeg školskog uzrasta – penjalice i tobogan. Škola će imati i parking, „obične“ i prilaze za osobe sa invaliditetom.\nVrednost investicije je 391.787.012 dinara sa porezom na dodatu vrednost, grad Kraljevo je snosio troškove pripreme projektno-tehničke dokumentacije, troškove rušenja postojećeg objekta i troškove adaptiranja prostora u kome će deca pohađati nastavu dok nova zgrada ne bude završena. Izvođač radova je GP „Tončev gradnja“, a rok izvođenja radova 400 kalendarskih dana.\nMinistar Šarčević je istakao da će uprkos koroni ove godine biti nastavljena digitalizacija škola i uvođenje jednosmenskog rada.\n“Zato je potrebno da škola ovde ima dovoljno kvadrata, da u startu radimo objekte koji će biti za jednosmenski rad, i polako već za iduću godinu imamo još 262 osnovne škole i prvi put uvodimo skoro 80 srednjih škola u jednosmenski obogaćeni pedagoški rad i pet škola za decu sa posebnim potrebama, i to ćemo nastaviti i u narednim godinama,” rekao je Šarčević.\nGradonačelnik Kraljeva dr Predrag Terzić otvorio je danas i rekonstruisanu ambulantu u Ribnici koja će pored primarne zdravstvene zaštite odraslog stanovništva sada pružati i zdravstvenu zaštitu deci i stomatološke usluge.\nDirektorka Doma zdravlja Kraljevo Mirjana Krčevinac istakla je da je veoma značajno to što je ambulanta proširena Službom za zdravstvenu zaštite dece.\n„Naselje Ribnica broji 1.600 dece u dve velike osnovne škole koje ovde postoje i oko 500 mališana u predškolskoj ustanovi. Postoji svakako nezanemarljiv broj male dece koje čuvaju bake, deke ili roditelji, koji će ubuduće koristiti ovu ambulantu za zdravstvenu zaštitu dece. Za početak će tu biti jedan pedijatrijski tim, a kako broj prijavljene dece za ovu ambulantu bude rastao, mi ćemo otvoriti i drugu smenu. Služba za zdravstvenu zaštitu dece za sada će raditi samo pre podne“, rekla je direktorka, uz napomenu da će ambulanta raditi u dve smene, a vikendom će biti dežurna Opšta medicina.\nGrad Kraljevo je obezbedio projektno-tehničku dokumentaciju i investitor je izgradnje objekta, a Kancelarija za upravljanje javnim ulaganjima je obezbedila 32.000.000 dinara, koliko su iznosili troškovi rekonstrukcije.\nNakon ambulante u Ribnici gradonačelnik Kraljeva, sa saradnicima i direktorom Zavoda za javno zdravlje Kraljevo Aleksandrom Macanom, obišao je poslednju fazu radova na izgradnji zgrade ove ustanove na Higijenskom zavodu.\nStara zgrada, oštećena u zemljotresu 2010. godine, srušena je i započeti su radovi na izgradnji nove zgrade. Zahvaljujući dobroj saradnji Zavoda za javno zdravlje, grada Kraljeva i Kancelarije za upravljanje javnim ulaganjima, obezbeđeno je čak 137.000.000 dinara kako bi taj objekat bio završen.\nNova zgrada Zavoda za javno zdravlje Kraljevo imaće više od 2.000 kvadrata, za 500 više nego u staroj zgradi. Meštani ovog dela grada imaće i svoju ambulantu, a zaposleni savremeni objekat i znatno bolje uslove za rad.\nDirektor Zavoda Aleksandar Macan je izrazio nadu da će do 3. novembra ove godine, 10 godina nakon zemljotresa, zgrada biti završena. Prema njegovim rečima, neće biti useljena u tom roku budući da su potrebni tehnički detalji oko prijema zgrade, ali se nada da će do kraja godine ili početkom sledeće ovaj objekat zaživeti u punom sjaju i početi da funkcioniše.\nUlaganja u prosvetu i zdravstvo jedan su od preduslova da mladi Kraljevčani imaju još bolji kvalitet života u svom gradu, da se u Kraljevu školuju a kasnije i rade, i da u potrazi za boljim životom što manje odlaze u druge gradove Srbije ili inostranstvo.\nRazvijaćemo sportski turizam u Kraljevu, poručio ministar Udovičić


Kongres razmatra formiranje sekretarijata za unutrašnju bezbednost - 2002-06-18\nŠef kancelarije za domaæu bezbednost, Tom Ridž je predsednikov predlog dostavio kongresnim liderima i apelovao na amerièke zakonodavce da što pre usvoje plan.\n“Kao što prošlost pokazuje, kada se amerièki Kongres i amerièki predsednik ujedine nema izazova koji se ne može savladati, niti postoji cilj koji se ne može postiæi, niti san koji se ne može ostvariti, bilo da je reè o pobedi u svetskom ratu, Hladnom ratu ili ratu protiv terorizma.”.\nZakonodavci bi želeli da dovrše rad na zakonskom nacrtu i upute ga predsedniku na potpis do 11. septembra, odnosno godišnjicu teroristièkih napada na Sjedinjene Države. Meðutim, predsednik Predstavnièkog doma Kongresa, Denis Hastert kaže da rad na novom zakonu neæe imati rokove:\n“Želimo da to obavimo što je pre moguæe, ali brzina ne može da ima prednost nad valjano obavljenim poslom.”\nPredsednik Senata, demokrata Tom Dešl je obeæao dvostranaèku saradnju sa Belom kuæom na formiranju sekretarijata za unutrašnje poslove. Dešl je, meðutim, dodao da je novi sekretarijat samo prvi korak ka pružanju unutrašnje bezbednosti Amerikancima.\n“Kada jednom zakon bude pravosnažan, mislim da æemo morati da shvatimo da to sredstvo nije cilj, niti kraj. Time se obezbeðuju sredstva za obavljanje posla, koji se ne može obaviti sam od sebe. Mi se nadamo da æemo moæi blisko da saraðujemo sa administracijom da bi se postigao taj cilj.”\nDanas su takoðe združeni odbori za obaveštajne poslove Senata i Predstavnièkog doma Kongresa nastavili zatvoreni pretres o napadima 11. septembra. Direktor CIE, Džordž Tenet, direktor Federalnog istražnog biroa, Robert Maler i šef Nacionalne agencije za bezbednost, general-potpukovnik, Majkl Hejden treba da svedoèe o obaveštajnim propustima pre 11. septembra.


U nedelju na Vlasini prvenstvo Srbije u triatlonu - InfoVranjske\nU nedelju na Vlasini prvenstvo Srbije u triatlonu\nVlasina će u nedelju 7. avgusta biti domaćin tradicionalne sportsko-turističke manifestacije „Vlasinski triatlon samopreživljavanja“.\nPosetioci će, tokom ove manifestacije, videti dve trke.\nPrva trka „Olimpijski trijatlon“ ujedno je i državno prvenstvo Srbije u trijatlonu, a čine je plivanje na 1.500 metara, biciklistička trka na 40 kilometara i kros takmičenje na 10 kilometara.\nU drugoj trci „Sprint triatlon“ nastupiće rekreativci spremni na izazove koji će plivati na 750 metara, voziti bicikl 20 kilometara i trčati kros pet kilometara Vlasinskom visoravni.\nKako su organizatori saopštili, u nedelju se na obali Vlasinskog jezera očekuje učešće oko 70 takmičara iz Nemačke, Austrije, Poljske, Bugarske, Makedonije, Crne Gore i Srbije.\nStart obe trke je u isto vreme, u 10 časova, na plaži ispred hotela Vlasina.\nOrganizator Vlasinskog Triatlona samopreživljavanja je Šri Činmoj Maraton Tim iz Niša u saradnji sa Srpskom Triatlonskom Unijom i opštinom Surdulica.\nOrganizatori saopštavaju da će u nedelju, zbog potreba biciklističke trke, za kratko vreme, nešto pre 11 časova, biti obustavljen saobraćaj na relacijama hotel „Vlasina“ – Surdulica i hotel „Vlasina“ – Crna Trava, kao i na lokalnim putnim pravcima koji izlaze na ovaj put.\nZato se posetiocima savetuje da dolazak na Vlasinu planiraju u nedelju pre 10 ili posle 13 časova.


Vesti online / Sport / Fudbal / Ovacije za srpskog reprezentativca: Gol i asistencija za pobedu Hamburgera (VIDEO)\nOvacije za srpskog reprezentativca: Gol i asistencija za pobedu Hamburgera (VIDEO)\nNekadašnji evropski prvak HSV vodi grčevitu borbu za opstanak u Bundesligi, a važan trijumf ostvario je u meču 24. Kola protiv Borusije iz Menhengladbaha - 2:1 (1:1).\nFilip Kostić junak HSV-a\nJedan od najzaslužnijih za trijumf bio je naš Filip Kostić koji je najpre u 36. minutu izjednačio na 1:1, posle vođstva koje je “koltovima” doneo Kristensen, da bi u 80. minutu bio inicijator akcije posle koje se lopta odbila do Vuda, a ovaj postigao odlučujući gol.\nTrener Gisdol je Kostića izveo iz igre u 88. minutu kada mu je krcati Folksparken stadion klicao ime i prezime.\nHamburger sada ima 26 bodova i na deobi je 14. Mesta sa Volfzburgom i Verderom, dok im Augzburg beži dva poena. Borusija je u sredini tabele i gotovo da nema briga jer niti može u evropska takmičenja, niti joj je opstanak ugrožen (za sada).\nFUDBAL Kostić zadivio Nemce, proglašen najvećim pojačanjem Ajntrahta\nFUDBAL Kostić se otrgao kontroli


Grad Novi Pazar - Savet za bezbednost: “Pirotehnika je opasna po najmlađe”\nSavet za bezbednost: “Pirotehnika je opasna po najmlađe”\nU susret novogodišnjim praznicima, Savet za bezbednost grada Novog Pazara apeluje na sugrađane, a posebno roditelje da ne kupuju deci petarde. Savet ujedno apeluje ali, apeluje na nadležne institucije (inspekcijske službe, MUP..itd), da maksimalno pooštre uslove prodaje pirotehničkih sredstava.\n“Od petardi i pirotehničkih sredstava, svake godine bude povređeno na desetine dece. Osim oštećenja stambenih objekata, ulaza i pasaza, petarde nanose štetu i deci i odraslima ukoliko neispravno i nesavesno rukuju njima.\nPodsećamo da je Zakonom izričito zabranjena upotreba pirotehnike u zatvorenom prostoru kao i na javnim mestima gde se okuplja veći broj lica. Zabranjena je i prodaja pirotehničkih sredstava maloletnim osobama, a da izvođenje vatrometa po zakonu mogu vršiti samo za to ovlašćena pravna lica na odobrenoj lokaciji, uz rešenje koje je izdalo Ministarstvo unutrašnjih poslova.\nOva odluka je doneta upravo zbog teških posledica koje petarde nose jer usled njihove nepravilne upotrebe može doći do teških povreda sa trajnim posledicama po zdravlje, nastanka požara i eksplozija, kao i uznemiravanja građana i narušavanja javnog reda i mira.\nPoseban problem predstavlja i kupovina pirotehničkih sredstava od neovlašćenih i nestručnih lica i na mestima koja za to nisu predviđena i odobrena, poput pijaca, uličnih tezgi i kod uličnih prodavaca koji vrše nedozvoljen promet pirotehničkih sredstava”, nvodi se u obaveštenju Saveta za bezbednost.


Kanada planira da proda konfiskovanu rusku imovinu i novac pošalje Ukrajini\nSvet Autor:Beta/AFP27. apr. 202223:43 > 23:4432 komentara\nIzvor: REUTERS/Blair Gable\nKanada želi da postane prva zemlja G7 koja će prodati rusku imovinu i novcem od toga finansirati pomoć Ukrajini, a u sredu je i najavila i nove sankcije protiv 203 osobe, koje je nazvala "saučesnicima" u ruskom pokušaju aneksije Donbasa.\n„Tražimo mogućnost ne samo da zaplenimo, već i da odobrimo konfiskaciju imovine sankcionisanih pojedinaca i pravnih lica i time obeštetimo (ukrajinske) žrtve“, rekla je u sredu ministarka spoljnih poslova, Melani Žoli.\nPremijer Džastin Trudo rekao je novinarima da Kanada traži „načine da dalje kažnjava“ oduzimanjem imovine onih koji su sankcionisani.\nGutereš: Radi se na planu evakuacije više stotina civila iz Azovstala\n27. apr. 2022 5\nPutin: Ako se neko umeša u Ukrajini, odgovorićemo munjevito\n27. apr. 2022 123\nReakcija Evrope na zavrtanje gasa: Bugarska i Poljska neće ostati na cedilu\n27. apr. 2022 24\nOd početka ruske invazije na Ukrajinu 24. februara, Kanada je uvela sankcije za "više od 1.100 ljudi i pravnih lica" koja su saučesnici vlasti predsednika Vladimira Putina. Deo tih sankcija je preduzet u koordinaciji sa saveznicima.\n"Mi smo prva zemlja G7 koja je ponudila nov mehanizam (prodaje sankcionisane imovine) jer verujemo da će to funkcionisati", objasnila je ministarka novinarima i dodala da nema "jasnih procena" o tome kolike sume bi mogle da budu prikupljene ovim novim mehanizmom.\nMelani Žoli je ipak precizirala da je "imovina ruskih oligarha u Kanadi znatna".\nPored nove odredbe o tome uvedene u parlamentu u utorak, Kanada je najavila i nove sankcije, ovog puta protiv "11 visokih zvaničnika i 192 člana narodnih veća takozvanih narodnih republika Luganska i Donjecka".\n"Kanada neće skrštenih ruku gledati kako predsednik Putin i njegovi saučesnici nekažnjeno pokušavaju da prekrajaju granice Ukrajine", dodala je šefica kanadske diplomatije uz želju da "Ukrajina pobedi".\nSankcije za ta 203 dodatna lica su dodatne naa nekoliko drugih ograničenja najavljenih u poslednja dva meseca. To su zamrzavanje sredstava, zabrana transakcija i nemogućnost ulaska u Kanadu.\nOtava je prošle nedelje krenula stopama drugih zapadnih zemalja sankcionisavši dve ćerke predsednika Putina, kao i ženu i ćerku šefa ruske diplomatije Sergeja Lavrova.\nKanada želi da ponovo otvori svoju ambasadu u Ukrajini, koja je zatvorena 12. februara zbog eskalacije tenzija pre nego što je Rusija napala Ukrajinu. Kanadske diplomate su otputovale u Poljsku, gde su od tada.\nViše o dešavanjima u Ukrajini pročitajte u našem BLOGU ili na stranici Rat u Ukrajini.\nDžastin TrudoKanadarat u Ukrajinisankcije Rusiji\npre 42 min 20\nCIES: Idealnih 11 – sedam iz Zvezde, četiri iz Partizana\nN1 Studio Live (23.5.2022)\n22. maj. 2022 503\npre 43 min 3


BiH od Kraljevine Belgije zvanično preuzela predsjedavanje Vijećem Evrope\nMinistar vanjskih poslova Bosne i Hercegovine Igor Crnadak danas je na 125. sastanku Komiteta ministara Vijeća Evrope (VE), koji je održan u Briselu, preuzeo predsjedavanje Komitetom ministara VE, čime je BiH od Kraljevine Belgije zvanično preuzela šestomjesečno predsjedavanje ovim vijećem.\nCeremonija preuzimanja predsjedavanja Komitetom ministara VE održana je u drugom dijelu ministarskog sastanka, kojem su prethodili generalna debata ministara vanjskih poslova 47 država članica VE i neformalni radni ručak.\n[pull_quote_center]Tokom ministarskog sastanka, Crnadak, ministar vanjskih poslova Belgije Didier Reynders i generalni sekretar Vijeća Evrope Thorbjørn Jagland potpisali su “Zajedničku izjavu o borbi protiv terorizma”[/pull_quote_center]\nCrnadak je u uvodnom govoru istaknuo da je BiH, koja je relativno mlada članica VE, počašćena prilikom da predsjedava tako važnom organizacijom, ali i odlučna u namjeri da uspješno ispuni obaveze i učini sve kako bi bosanskohercegovačko predsjedavanje bilo upamćeno kao uspješno.\nNaglasio je da će BiH nastaviti da, kao i njene prethodnice, Republika Azerbejdžan i Kraljevina Belgija, ulaže maksimum napora u mirno razrješenje kriza kojima su Evropa i njeno okruženje pogođeni, fokusirajući se na promociju i zaštitu ljudskih prava, s posebnim naglaskom na zaštitu prava ranjivih grupa.\nPotom je predstavio prioritete i program bh. predsjedavanja. Istaknuo je da će glavni prioriteti BiH, između ostalih, biti Konvencija o sprečavanju i borbi protiv nasilja na ženama u porodici, Evropska konvencija o kulturi i aktivnosti VE u oblasti kulture kroz Evropski filmski fond, Politika VE prema susjednim regionima, itd.\nNaglasio je da će istovremeno predsjedavanje BiH Komitetom ministara VE i predsjedavanje Republike Srbije OSCE-om u 2015. godini biti iskorišteno za podizanje saradnje VE i OSCE-a na veći nivo, kao i za jačanje saradnje dvije susjedske zemlje te da će BiH nastaviti pružati podršku reformi VE.\nTokom generalne debate, Crnadak je, između ostalog, izrazio podršku BiH poštivanju temeljnih principa na kojim počiva VE, a to su demokratija, ljudska prava i vladavina prava. Također je izrazio podršku BiH usvajanju dokumenata VE koji za cilj imaju jačanje borbe protiv terorizma, ekstremizma i radikalizma.\nTokom ministarskog sastanka, Crnadak, ministar vanjskih poslova Belgije Didier Reynders i generalni sekretar Vijeća Evrope Thorbjørn Jagland potpisali su “Zajedničku izjavu o borbi protiv terorizma”.\nZasjedanju Komiteta ministara VE prethodio je neformalni sastanak tzv. Petorke, na kojem su učestvovali Crnadak, u svojstvu dolazećeg predsjedavajućeg Komiteta ministara VE, Reynders u svojstvu odlazećeg predsjedavajućeg ovog komiteta, ministar vanjskih poslova Republike Srbije Ivica Dačić, u svojstvu predsjedavajućeg OSCE-a, te generalni sekretari Vijeća Evrope i OSCE-a, Thorbjørn Jagland i Lamberto Zannier.\nSastanak je bio prilika da se izrazi afirmativna podrška predsjedavanju BiH Komitetom ministara i predsjedavanju Republike Srbije OSCE-om te istaknu najznačajni izazovi sa kojim će se dvije organizacije susretati u narednim mjesecima, saopćeno je iz MVPBiH.\n#Igor Crnadak#izdvojeno#Vijeće evrope


Lagard: Oporavak od pandemije možda bude odložen\nKrstin Lagard o EU, Foto: Printscreen\n- Nadamo se da je 2021. još uvek godina oporavka, ali u dve faze\nObjavljeno: 26.01.2021. 12:05h\nPredsednica Evropske centralne banke Kristin Lagard nada se da će 2021. i dalje biti godina ekonomskog oporavka od pandemije, uprkos strogim blokadama i zabrinutosti zbog pojave novih sojeva kovida-19.\n- Nadamo se da je 2021. još uvek godina oporavka, ali u dve faze. Prva faza je očigledno ona koja će i dalje biti opterećena vrlo visokim nivoom neizvesnosti, rekla je Lagard na panelu na 51. Svetskog ekonomskog foruma u Davosu, koji se zbog globalne zdravstvene krize prvi put održava u virtuelnom formatu od 25-29. januara.\nEvrozona je suočena sa rastom broja slučajeva koronavirusa, poštravanjem mera ograničenja i sporim uvođenjem vakcina, što nanosi dodatnu ekonomsku štetu regionu, za koji se procenjuje da je prošle godine zabeležio pad veći od 7,0 posto.\nPrema Lagardovoj, sadašnje ekonomsko okruženje tek treba da pređe most koji vodi do oporavka, a čini se da će prelazak tog mosta biti malo odložen, ali ne bi trebalo da bude izbačen iz koloseka, prenosi CNBC.\nNajnoviji ekonomski podaci ECB nagoveštavaju privredni pad u poslednjem kvartalu 2020, što će, prema mišljenju Lagardove, imati uticaj i na prvi kvartal 2021.\nEvropska centralna banka je u decembru procenila da će bruto domaći proizvod evrozone u 2021. godini iznositi 3,9 posto, a naredne godine 2,1 procenat, ali te prognoze u velikoj meri zavise od razvoja situacije s pandemijom i od brzine vakcinisanja građana.\nČak i kada region jedinstvene valute dođe do tačke da ekonomije zemalja članica mogu u potpunosti da ukinu restriktivne mere, postojaće dodatni izazovi da se osigura solidan ekonomski rast.\n- Ekonomija o kojoj govorimo nije više ona ista, dodala je šefica ECB.\nProšle nedelje, ECB je odlučila da zadrži na nepromenjenom nivou svoj ogroman paket monetarnih podsticaja. Njen pandemijski program hitne kupovine obveznica, koji bi mogao da potraje do marta 2022, iznosi čak 1,85 biliona evra i ima za cilj pružanje podrške vladama evrozone s jefitnijim troškovima zaduživanja.\nKamatne stope Evropske centralne banke takođe su ostale na istorijski najnižim nivoima kako bi se dodatno podstaklo kreditiranje u regionu.\nRUSIJA JE JEZIVA ZEMLJA, ON JE PRETERAO, PREZIREM TAKVE DIKTATURE: Vesna Pešić drvljem i kamenjem na Putina! (FOTO)\nVlast u Austriji totalno zbunila svoje građane: Totalna konfuzija oko maski!\nPRESEKAO! Italijanski premijer Đuzepe Konte podneo OSTAVKU\nKrstin LagardEvropska centralna bankaKoronaNovi sojPandemija2021.Oporavak


Ekološko pravo kao uslov obezbeđenja pune implementacije Poglavlja 27 | Energetski portal Srbije\nEkološko pravo kao uslov obezbeđenja pune implementacije Poglavlja 27\nDržavni sekretar Ministarstva zaštite životne sredine u Vladi Republike Srbije Ivan Karić učestvovao je u radu Škole ekološkog prava koja je održana 24. aprila 2018. na Pravnom fakultetu Univerziteta u Beogradu. Školu su organizovali Pravni fakultet BU, udruženje „Arhus centar“ Kragujevac i Organizacija za evropsku bezbednosti i saradnju – Misija u Srbiji, kako bi polaznici stekli nova znanja o pravnim akspektima zaštite životne sredine u Republici Srbiji i pristupnim pregovorima o članstvu u Evropskoj uniji (Poglavlje 27).\nDržavni sekretar Ivan Karić, šef Pregovaračke grupe 27, predstavio je polaznicima aktivnosti Ministarstva zaštite životne sredine u vezi sa izradom Pregovaračke pozicije za Poglavlje 27, s posebnim osvrtom na pripremu specifičnih planova implementacije direktiva po određenim oblastima. Otvaranje Poglavlja 27 i uspostavljanje evropskih standarda zaštite životne sredine u Srbiji je višegodišnji proces, i za njegovu uspešnu realizacije biće dragoceni znanje, stručnost i entuzijazam mladih pravnika. Zaštita životne sredine je posao budućnosti, a uloga pravnih stručnjaka u ovoj oblasti sve veća, naglasio je Karić.\nIzražavanje savremenih, evropskih ekoloških vrednosti i njihovo obezbeđenje kroz normativni sistem jeste uslov stvaranja našeg čistijeg i zdravijeg životnog okruženja. Uloga i značaj studenata, pravnika, advokata, u oblasti ekološkog prava je tim veći, jer je ekološko pravo uslov obezbeđenja pune implementacije Poglavlja 27, naglasio je Karić.\nŠkola ekološkog prava koja se kontinuirano održava u cilju edukacije budućih pravnika i zaštitara životne sredine i prirode, ujedno doprinosi jačanju svesti javnosti, a naročito mladih, o neophodnosti obezbeđenja zdravije, čistije Srbije.


Knjigoveznica - Štamparija Minja Novi Sad - knjigoveznica Novi Sad, stamparija Novi Sad, Tampon stampa Novi Sad, usluge tampon štampe, knjigovezačke usluge, knjigovezac, cena tampon stampe, cenovnik sito i ofset štampe, cena stamparije u Novom Sadu, koričenje, cena koricenja u Novom sadu\nKnjigoveznica je nezaobilazni deo svake štamparije. Tu se vrši kompletno povezivanje i dorada svih grafičkih proizvoda diplomskih radova, knjiga, projekata, fascikli, blokovske robe itd.) koji se odštampaju ili donesu kod nas na koričenje ili neku drugu vrstu grafičke dorade.\nVrlo važno je istaći da posedujemo veliki izbor knjigovezačkog platna, koje koristimo u procesu koričenja diplomskih radova i da smo u mogućnosti da klijentima ponudimo veliki broj raznovrsnih boja. Tehnikom sito štampe nanosimo tekst na korice u željenim bojama. Pored tvrdog poveza radimo i meki (broširan) povez.\nKnjigoveznica pored koričenja diplomskih radova i projekata, radi za preduzeća i ustanove povezivanje i koričenje službenih listova, glasnika i drugih periodičnih časopisa.


Poslodavci u SAD na strani imigranata\nMarš za reformu imigracionog sistema u SAD, Vašington 2014.\nAmerički trgovinska komora i druge poslovne organizacije traže da se poveća broj H1-B viza, posebno za talentovane strane studente na američkim univerzitetima.\nPredlog predsednika Baraka Obame za reformu američkog imigracionog sistema, zastao je u politički podeljenom Kongresu. Međutim, poslovni krugovi tvrde da dalji ekonomski napredak zemlje zavisi od tog zakona. Reforma imigracionog sistema bila je i glavna tema nedavnog sakupa u Hjustonu u Teksasu.\nU poslednjih nekoliko godina hiljade visokih stručnjaka nisu mogli da dobiju američku ulaznu vizu, H1-B koja se odobrava osobama sa specijalnim stručnim i obrazovnim kvalifikacijama.\nBivši guverner države Nju Meksiko i bivši sekretar za energetiku, Bil Ričardson zalaže se za izmenu američkog imigracionog sistema.\n"Kako bi stručnjaci, inženjeri, elektrotehnički specijalisti sa studentskim vizama mogli da ostanu i doprinesu otvaranju novih radnih mesta u SAD", kaže Ričardson.\nAmerički trgovinska komora i druge poslovne organizacije traže da se poveća broj H1-B viza, posebno za talentovane strane studente na američkim univerzitetima, koji posle diplomiranja ne mogu da ostanu u zemlji.\nZa onima koji mogu da ostanu postoji velika potražnja, kaže Mesi Bilareal, predsednik Precizne radne grupe u Hjustonu.\n"Izdvajamo 30 hiljada dolara samo za troškove regrutovanja i nalaženja takvih radnika. Moji klijenti traže najbolje kvalifikovane, koje ne nalazimo tako lako. A kada ih jednom nađem konkurencija im nudi po 10 hiljada dolara godišnje veću platu. Oni odmah nestanu", priča Bilareal.\nProšle godine podneto je 172 hiljade molbi za H1-B vize, međutim aktuelni zakon dozvoljava odobravanje samo 85.000 hiljada.\nPravnik Čarls Foster je šef radne grupe za imigraciju firme "Greater Houston Partnership".\n"Sistem ne funkcioniše. Molba za vizu podnosi se jednom godišnje, a šanse da bude odobrena nisu veće od 30 odsto", objašnjava Foster.\nVeliki broj poslovnih ljudi koji traže reformu su republikanci, međutim stranačku imigracionu poltitku kontrolišu pripadnici pokreta Čajanka.\n"Njihov gnev i opozicija zasnovani su na glasinama, a ne na činjenicama. Kada im se objasni suština reformi, oni zauzmu sasvim drugačiji stav", kaže Foster.\nIpak, većina konzervativaca se principijelno protivi bilo kakvoj reformi, koja bi – kako smatraju – omogućila amnestiju za one koji ilegalno borave u zemlji.\nDemokrata Bil Ričardson smatra da je njegova stranka u pravu što insistira na legalizaciji i uspostavljanju puta do državljanstva.\n"Na videlo treba izvući 11 miliona radnika bez dokumenata kako bi mogli da postanu produktivan element američke ekonomije", kaže Ričardson.\nRepublikanski Predstavnički dom se zalaže za usvajanje odvojenog zakona kojim bi se povećao broj H1-B viza, dok bi usvajanje ostalih delova reforme imigracionog sistema bilo odloženo za kasnije.\nDemokrate, međutim, to odbacuju jer smatraju da bi segment o vizama mogao da bude deo procesa koji legalnim imigrantima obezbeđuje put do sticanja državljanstva. Pat-pozicija u Kongresu košta zemlju hiljade novih radnih mesta i umanjuje konkurentnost SAD na svetskom tržištu – pokazuju rezultati istraživanja američkog poslovnog sektora.


ČUBRILOVIĆ: O Inzkovom pismu će se izjasniti rukovodstvo i šefovi klubova zastupnika | Poskok.info\nČUBRILOVIĆ: O Inzkovom pismu će se izjasniti rukovodstvo i šefovi klubova zastupnika\nNedeljko Čubrilović, predsjednik Narodne skupštine Republike Srpske, priopćio je danas da će se o pismu visokog predstavnika u BiH Valentina Inzka izjasniti rukovodstvo i šefovi klubova zastupnika u aktualnom sazivu u Narodnoj skupštini Republike Srpske kojima je ovo pismo upućeno.\nInzko u pismu daje rok Čubriloviću da do kraja travnja ove godine oduzme povelje s odlikovanjima dodijeljene, kako navodi u pismu, “osuđenim ratnim zločincima Radovanu Karadžiću, Biljani Plavšić i Momčilu Krajišniku čiji su postupci tijekom oružanog sukoba šokirali svijet i uzrokovali nezamislive ljudske patnje”.\nКabinet predsjednika Narodne skupštine Republike Srpske zaprimio je danas pismo visokog predstavnika u BiH, koje je upućeno predsjedniku Narodne skupštine i klubovima zastupnika, a u kome se inicira vraćanje povelja od određenih pojedinaca.\nPovelje je 24. listopada 2016. godine dodijelio Organizacijski odbor za obilježavanje 25 godina rada Narodne skupštine Republike Srpske.\n“Riječ je o poveljama koje su dodijeljene pojedincima, institucijama i međunarodnim organizacijama zaslužnima za rad Narodne skupštine Republike Srpske. Navedene povelje dodijelio Organizacijski odbor za obilježavanje 25. godišnjice postojanja i rada Narodne skupštine Republike Srpske, kao ad hoc tijelo, koje su činili svi dosadašnji predsjednici Narodne skupštine, rukovodstvo Devetog saziva Narodne skupštine i šefovi klubova zastupnika tog saziva”, priopćeno je iz Narodne skupštine RS./HMS/


“Među njima je oko 15 javnih preduzeća, tri-četiri škole, pet-šest bolnica. Pokrajinski sekretarijati su mahom prijavili te obaveze nakon održane obuke, a od ministarstava je ovaj posao uradilo samo njih šest – čak ni resorno ministarstvo, koje je napisalo zakon, nije imenovalo ovo lice i poštovalo odredbe propisa“, poručio je Petrović u Novom Sadu, na završnoj konferenciji “Novi poverenik – novi zakon – nove obaveze” zajedničkog projekta YUCOM-a i partnera, Fondacije za otvoreno društvo.\n“Zakasnili smo mnogo i propustili šansu da sprovedemo transparentan, čist postupak izbora poverenika, u kojem bi kandidati bili propisno evaluirani, formalne reference kandidata bile presudne i gde bi kandidati imali šansu da predstave svoj plan i program rada institucije. Nažalost, nismo uspeli, ali poverenika jesmo dobili, kao i sporan nacrt zakona o slobodnom pristupu informacijama od javnog značaja. Imamo, doduše, uverenja od pre dva dana da će neke sporne odredbe, a konkretno ona koja se odnosi na izuzeća društva kapitala iz primene zakona, ipak biti obrisana iz verzije koja će ići u Narodnu skupštinu, ali je rano govoriti jer nacrt tek treba da ide u Vladu”, poručio je Šabić.\nPomoćnik generalnog sekretara u službi poverenika Zlatko Petrović rekao je da je rok za usklađivanje po novom zakonu svega devet meseci, što neće biti dovoljno i što preti da od pojedinih odredbi zakona napravi mrtvo slovo na papiru. On je pojasnio da se GDPR ne može direktno primenjivati u Srbiji jer nije deo pravnog poretka, ali se i te kako tiče Srbije, koja cilja na evropsko tržište i čiji građani su “mete” evropskog tržišta.\n“GDPR se odnosi na rukovaoce podataka u Srbiji ukoliko oni targetiraju građane Evropske unije na način da im nude robu, usluge ili im, recimo, na neki način prate kretanje. Targetiranje je ako se neka firma iz Srbije obraća građanima EU putem sajta na kojem im nudi proizvode na njihovom maternjem jeziku, sa plaćanjem u njihovoj valuti. Sada, pod udar srpskog zakona može da dođe i strana firma koja targetira naše građane, poput Fejsbuka, Gugla. Nismo sigurni kako ćemo tačno da kaznimo Fejsbuk ili Gugl za kršenje našeg zakona”, poručio je Petrović i dodao da čitavo srpsko zakonodavstvo treba da se menja zbog novog zakona o zaštiti podataka o ličnosti.\nNaime, u mnogim oblastima se na neki način obrađuju podaci o ličnosti – u trgovini, zdravstvu, policiji, finansijama, osiguranju, bankarstvu, stambenim odnosima… “Svi ovi zakoni bi trebalo da, po novom važećem propisu, budu izmenjeni i usklađeni do kraja 2020. godine, a do tada ima još godina i tri meseca. Da li je to realno?”, pitao je Petrović.\n“Imali smo brojne skandale sa zloupotrebom ličnih podataka na internetu, a poslednji primer je slučaj Fejsbuka i Kembridž analitike. Cilj GDPR-a je stajanje na put velikim kompanijama da zloupotrebljavaju lične podatke, ali se mere primenjuju i na sve one male firme koje posluju, ali opet rukuju ličnim podacima. Takođe, naš zakon, koji je faktički prevedena verzija GDPR-a, propisuje i podelu poslova i pristupa podacima u firmama, pa se tako sada zna da neko iz pravne službe nema razlog da pristupa podacima iz, recimo, IT sektora”, navela je ona.\nInače, Share fondacija je na dvadesetak adresa kompanija koje rukuju ličnim podacima poslala pitanje – da li ste odredili predstavnika u Srbiji za sve poslove u vezi sa ličnim podacima građana Srbije (koji koriste usluge ovih kompanija, poput Fejsbuka, Gugla itd), ali je odgovor za sada stigao samo od Tvitera.\n“Postoji čitav niz problematičnih izraza, a imate oko pola miliona subjekata u praksi koji su obveznici ovog zakona. Pitanje je kako će oni rukovati podacima ako ne razumeju zakon i osuđeni su na selektivno tumačenje, kao i koliko godina će nama trebati da to ispravimo, da se svi edukuju? Još jedan problem leži u činjenici da u Srbiji ne postoji elementarna kultura zaštite podataka o ličnosti, te da se ona kod nas pojavila dosta kasno, a tehnologija je stalno ispred nas. Tek ćemo sa primenom zakona, nažalost, upoznati koje sve probleme imamo. Sigurno je da niko u institucijama neće hteti da bude lice zaduženo za podatke o ličnosti, da tome posvećuje samo 10 odsto svog vremena, ali neće imati izbor”, naglasio je Milenković.\n“Primer imamo sa javnim raspravama pred donošenje zakona, jer smo svedoci da se ceo proces opstruiše u pogledu organizacije i vremena koje se izdvaja za te javne rasprave, koje se neretko i održavaju u tajnosti, a bilo kakav komentar na nacrt se odbija. Poslali smo Vladi Srbije jednostavno pitanje – koliko je javnih rasprava održano u 2018. godini, a odgovor nismo dobili“, rekao je Filipović i dodao da će se u budućnosti pokazati da li je novi poverenik Milan Marinković, bivši predsednik Prekršajnog suda (inače, izabran kao predlog SNS-a), sličniji Rodoljubu Šabiću nego što bi vlast želela da on bude.\n“U ovom trenutku nam treba osoba koja će biti hrabra i istupati jasno u javnosti”, zaključio je Filipović.\nInače, primer kako se ne rukovodi ličnim podacima nedavno je prikazao i novosadski Dom zdravlja koji je, u svrhu “reciklaže” papira, na istom papiru na kojem je štampan račun za jednog pacijenta izdao uput drugoj pacijentkinji. Poverenik je, nakon upita 021, pokrenuo nadzor i utvrdio da je dom zdravlja prekršio zakon o zaštiti podataka o ličnosti i time stvorio mogućnost da lični podaci pacijentkinje budu zloupotrebljeni.


Švajcarska hoće da napusti sporazume sa Evropskom unijom\nOkvir za pojednostavljivanje i jačanje veza između Švajcarske i Evropske unije je na ivici kolapsa, pošto se vlada u Bernu sastala kako bi razmotrila da li da prekine pregovore o ratifikaciji nacrta sporazuma sklopljenog 2018. godine.\nDve strane nisu uspele da na samitu prošlog meseca otklone razlike u vezi sa sporazumom, koji je suočen sa oštrim kritikama u Švajcarskoj, i koji se fokusira na pet oblasti: slobodno kretanje ljudi, civilno vazduhoplovstvo, kopneni transport, uzajamno priznavanje industrijskih standarda i obrađena poljoprivredna dobra, prenosi agencija Rojters.\nŠvajcarska je insistirala na većim ustupcima u vezi sa pitanjima državne pomoći, pravila rada i prava građana, a jedan od neimenovanih izvora iz političkih krugova tvrdi da će vlada, nakon višegodišnjeg odlaganja, odlučiti da odustane od daljih pregovora.Švajcarski mediji su, takođe, izvestili da je dogovor na ivici kolapsa.\nMeđutim, udaljavanje od najvećeg trgovinskog partnera bi moglo da poremeti i ugrozi članstvo Švajcarske na zajedničkom evropskom tržištu, ocenjuje britanska agencija.\nEkonomski odnosi između EU i Švajcarske sada počivaju na više od 100 bilateralnih ugovora koji datiraju sve do 1972. godine.\nKritičari iz švajcarskog političkog spektra kažu da je pakt povredio švajcarski suverenitet u neprihvatljivoj meri, dok EU, sa svoje strane, želi sveobuhvatan sporazum s ciljem da se Švajcarska koja nije članica EU bliže veže za jedinstveno tržište.


Berni Sanders okončao predsedničku kampanju - VICE\n08 April 2020, 9:50pm\nVAŠINGTON — Berni Sanders je okončao svoju predsedničku kampanju, u toku koje se izborio za jednu od vodećih pozicija, pre nego što ga je u trci prestigao bivši zamenik predsednika Džo Bajden.\n“Put do pobede je nemoguć,“ rekao je Sanders u toku live prenosa u sredu ujutru po lokalnom vremenu. “Nije u skladu sa mojom savešću da nastavljam kampanju u trci koju ne mogu da osvojim.“\nSandersovi verni podržavaoci i dosledni politički stavovi pomogli su mu da u jednom trenutku bude smatran za favorita na izborima unutar Demokratske partije. Ipak, ovo nije potrajalo.\nNakon izjednačenog rezultata u Ajovi, i nakon što je Sanders pobedio u Nju Hempširu i ubedljivo odneo pobedu u Nevadi, Džo Bajden je pobedio u Južnoj Karolini i vratio se u trku, podržan velikim brojem glasova stanovnika afroameričkog porekla. Propast kampanje nekadašnjeg gradonačelnika Njujorka Majkla Blumberga, kao i podrška koju su Bajdenu nekadašnji glavni rivali pružili u poslednjem trenutku pred takovani “super utorak“ pomogle su bivšem podpredsedniku a da prestigne Sandersa i povrati svoj status favorita.\nSanders nakon toga nije uspeo da se povrati, i izgubio je trku u nekoliko važnih država u kojima je ili pobedio, ili bio blizu pobede u toku svoje kampanje 2016. godine. To je gotovo sigurno upropastilo njegovu šansu da se vrati na vodeću poziciju, čak i pre nego što je pandemija korona virusa obustavila čitavu trku.\nKriza koju je izazvala pojava korona virusa stavila je izbore u drugi plan u životima glasača, tako da je Sanders, nakon nedelja odlučivanja šta će učiniti idući u susret gotovo sigurnom porazu, odlučio da odustane od svoje borbe, kako bi sprečio da našteti Bajdenovoj kandidaturi protiv trenutnog predsednika Donalda Trampa ove jeseni.\nSandersova kampanja jeste bila kratka, ali je njegov pokret pogurao Demokratsku partiju ulevo u toku prethodnih nekoliko godina, što je pomoglo da nastanu ideje kao što je nacionalno propisana minimalna nadoknada po satu u iznosu od petnaest dolara, pomoć u isplati studentskih kredita, proširenje socijalne pomoći, kao i povratak ideje da bi zdravstvo trebalo biti besplatno za sve.\n“Zajedno smo transformisali svest građana Amerike o tome u kakvoj državi bi trebalo da živimo, a napravili smo i veliki korak u večitoj borbi za ekonomsku pravdu, rasnu pravdu, i zaštitu životne sredine,“ rekao je Sanders. “Ne može se poreći da je u toku prethodnih pet godina naš pokret prevazišao ideološke razlike.“\nSandersova odluka dovela je do toga da je sada Bajden de facto kandidat Demokrata.\nBajden je bio četvrti u Ajovi, peti u Nju Hempširu, što su dve države naseljene pretežno belačkim stanovništvom, a osvojio je i drugo mesto u pretežno hispanskoj Nevadi. Ipak, najvažnija je bila pobeda u Južnoj Karolini, gde su birači ponovo mogli da povrate nadu u njegovu kandidaturu.\nSandersu u trci nije pomoglo ni to što nikada nije tražio pomoć od Demokratske partije, u koju nije ni učlanjen, kao ni kontroverznost njegovog programa koji je odbio Demokrate, koji su onda pohrlili u trku protiv njega.\nU toku kratkog perioda tokom kojega je važio za favorita, Sanders je nastavio da se ponaša kao da je establišment Demokratske partije neprijatelj, govoreći protiv korporativnih elita koje potiču iz obe partije, odbijajući da ublaži ton i ističući da planira da preuzme partiju na miran način, a ne da pravi kompromise i očuva njenu celovitost.\nNakon što je pobedio u Nevadi, Sanders je branio režim na Kubi, hvaleći program za opismenjavanje u intervjuu koji je kristalizovao strahove mnogih Demokrata da bi ovo moglo dovesti do propasti na izborima.\nSandersov plan da promeni sastav biračkog tela takođe nije uspeo. Sanders je dobio snažnu podršku mladih i hispanskih glasača, što je bio ključ u ovom stadijumu izborne trke, ali njegov plan da na birališta dovuče nezainteresovane glasače i da uz njihovu pomoć osvoji pobedu na izborima nikada se nije ostvario. Kada se prašina slegla, Bajden je preostao kao jedini izbor za umerene demokrate, nekadašnje glasače republikanaca, glasače iz ruralnih sredina i nešto liberalnije glasače koji su bili zabrinuti Sandersovom mogućnošću da bude izabran za predsednika, a kojima Sanders nije želeo da se dodvorava.\nIpak, kako je Sanders razjasnio u svom govoru, iako odustaje od trke, on će nastaviti da pritiska Bajdena da se bori da pogura Demokratsku partiju ulevo. Ipak, on nije svoja sredstva preusmerio na Bajdena, i rekao je da planira da ostane na glasačkom listiću, što znači da glasači i dalje mogu da se odluče da glasaju za njega što ga može dovesti do Nacionalne konvencije Demokratske parije.\nIako je Bajden osvojio očiglednu većinu glasova, i dalje će mu trebati Sandersova pomoć da privuče progresivnije, mlađe glasače, kao i hispansko glasačko telo koje je do sada glasalo za Sandersa, kako bi uspeo da pobedi Trampa na predsedničkim izborima.\nNaslovna fotografija: senator Berni Sanders (MANDEL NGAN/AFP via Getty Images)


26 08 2019 / 07:36\npetak, 07 jun 2019 15:48\nTri škole sa teritorije Sombora\n“Za čistije i zelenije škole\nPotpredsednik Pokrajinske vlade Đorđe Milićević, zajedno sa potpredsednikom Mihaljem Njilašom, uručio je nagrade najuspešnijim vaspitno-obrazovnim institucijama u okviru programa "Za čistije i zelenije škole u Vojvodini" za 2018/2019. godinu.\nReč je o programu Pokrajinske vlade koji se realizuje deset godina, s ciljem da se u vrtićima, školama i lokalnim zajednicama širom Vojvodine podigne svest i lična odgovornost za svoju okolinu od najmlađih dana.\nOd 128 prijavljenih škola i predškolskih ustanova iz Vojvodine nagrađeno je 60. Među njima se nalaze i tri škole sa teritorije Grada Sombora. Među njima su Osnovna škola "Dositej Obradović", Srednja poljoprivredno-prehrambena škola i Škola za osnovno i srednje vaspitanje sa domom "Vuk Karadžić".\nJavno preduzeće "Vojvodinašume" nagradilo je 100 učenika Osnovne škole "Dositej Obradović" posetom Specijalnom rezervatu prirode "Gornje Podunavlje" i Specijalnom rezervatu prirode "Deliblatska peščara".\nU ovoj, 10. jubilarnoj godini kako se dodeljuju nagrade, zbog značaja kojima u izgrađivanju ekološke kulture, program je dodatno ojačan. Ovogodišnji fond za nagrade povećan je na 4,2 miliona dinara.


SKUPLJA TV PRETPLATA - Sombor portal\nPočetna Sombor SKUPLJA TV PRETPLATA\nOD DANAS SKUPLJA TV PRETPLATA!\n70 DINARA VIŠE ZA GLEDANJE RTS-a I RTV-a\nTaksa za javni servis u naredne dve godine iznosiće 220 dinara, umesto dosadašnjih 150, a većim delom RTS i RTV će se i dalje finansirati iz budžeta Srbije. Taksa za javni servis i ubuduće će se naplaćivati kroz objedinjeni račun za električnu energiju.\nPodsetimo, Vlada Srbije je privremeno ukinula pretplatu na javne servise od 2014. do 2016. godine, da bi se potom novim Zakonom o javnim servisima pretplata ponovo uvela, ali pod nazivom taksa. Tada je odlučeno da se, opet privremeno, RTS i RTV finansiraju većinskim delom iz državne kase, a da taksa iznosi 150 dinara.\nTa privremena odluka trebalo je da važi do 31. decembra 2018. godine, pa da se ponovo vrati finansiranje javnih servisa isključivo putem taksi. Vlada Srbije ipak je odlučila da se ovakav kombinovani model finanisranja RTS i RTV nastavi do kraja 2020. godine, s tim što će taksa koju će plaćati građani od danas, 01. januara 2019. godine biti veća za 70 dinara i iznositi 220 dinara. Prema računici RTS, oko 46 odsto prihoda u kasi javnog servisa potiče iz pretplate, oko 28 odsto je iz budžeta, a 26 odsto su sopstveni prihodi, uglavnom od marketinških usluga.\nNezvanična procena je da će Radio-televizija Srbije i Radio-televizija Vojvodine i ove godine iz republičkog budžeta dobiti četiri milijarde dinara. Od toga bi RTS pripala 3,1 milijarda, a RTV 900 miliona dinara.\nPrethodniA sada ono posle slavlja…\nSledećiJokić opet odličan


Obradović: Sporazum je revolucija na političkoj sceni - PPmedia\nPosted on\t7 фебруара, 2019 5:18 pm by adminpp033\nOpozicija je juče predložila Sporazum sa narodom, tim povodom lider SP Dveri Boško Obradović izjavio je da je to velika šansa za sve koji su protiv, kako je rekao, aktuelne vlasti, da je to revolucija na političkoj sceni Srbije i da je to pravi odgovor na zahteve protesta upućene opoziciji.\n,,Bez obzira na naše političke razlike, svi mi koji smo danas na protestima širom Srbije u više od 50 gradova, mislim da možemo da stanemo iza ovog dokumenta i da on daje jasnu viziju koju smo tako dugo čekali i rekao bih da je ovo jedan pravi odgovor na zahteve organizatora protesta “Jedan od pet miliona” u Beogradu”, kazao je Obradović i dodao da je to velika i dragocena vest da se mogu ujediniti i ostvariti zahteve iz sporazuma i da je kako je rekao, uslov svih uslova smena aktuelne vlasti na čelu sa Aleksandrom Vučićem.\nOn kaže da se opozicija obavezala ovim sporazumom da neće izlaziti na izbore dok ne budu fer i pošteni i da se ključne tačke odnose na zajedničku borbu za slobodne medije i fer i poštene izbore, na solidarnost sa svakim građaninom Srbije koji se nađe na udaru vlasti, preistitivanje akta koji vlast donese, a koji krše nacionalne interese.\nObradović je istakao da sporazum daje i nacrt programa pomenute vlade stručnjaka koja će imati za cilj da uspostavi sistem kroz donošenje zakona kao što su onaj o ispitivanju porekla imovine.\n,,U uvodu Sporazuma piše rečenica da jedan čovek suprotno Ustavu ugrožava teritorijalni suverinitet države, to je ključna rečenica za nas i ona se jasno odnosi na pitanje КiM i anti-ustavne Briselske sporazume, kojim se zapravo ugrožava teritorijalni integritet Srbije, a u zahtevu pod broj četiri svi mi zajedno se obavezujemo da ćemo obelodaniti i preispitati sve te sporazume koje je sklopila ova vlast ili buduće koje će sklopiti, a koji ugrožavaju naše nacionalne državne interese”, kazao je Obradović.\nLider Dveri je mišljenja da će peta tačka u sporazumu da donese krupnu promenu na srpskoj političkoj sceni.\n,,Peta tačka se odnosi na to da se mi obavezujemo da ćemo napustiti sve parlamente u Srbiji u kojima je opozicija zastupljena od republičkog preko pokrajinskog do lokalnog nivoa. To znači da je politički sistem u Srbiji se ozbiljno dovodi u pitanje, da bez opozicije nema normalnog parlamenta i to je samo dokaz da Srbija postaje poprilično nenormalno društvo u kome je vlast uzurpirala sve elemente slobode medija, slobode izbora, slobode skupštinske parlamentarne debate”, rekao je Obradović i dodao da poslednje dve tačke daju jasnu viziju kako šta će biti nakon što se, kako je rekao, izbore zajedno za pad vlasti i tako omoguće fer i poštene izbore.\n,,Na kraju nakon takvih izbora formiraćemo novu skupštinsku većinu i izglasati vladu sa stručnim i odgovornim ljudima i na čelu sa nestranačkim premijerom. Tu neće niko od nas lidera opozicije sedeti, čime mislim da smo na najbolji način poslali poruku da ovo nije bitka za naše fotelje i naš dolazak na vlast. Ovo je bitka za istinske i sistemske promene u Srbiji i to garantujemo time što ne kandidujemo sebe, već ljude koji će obezbediti sistemske promene”, zaključio je Obradović.\nОзнаке: Boško Obradović, Čačak, Dveri, Savez za Srbiju


Još jedna teška godina - Nova ekonomija\nSmanjena tražnja i sve lošiji standard građana dovešće do daljeg pada cena i manjeg broja gradilišta po Srbiji. Ukidanje državne pomoći dodatno će smanjiti broj onih koji uopšte mogu da razmišljaju o kupovini prvog stana, ali neće imati značajnog uticaja na tržište\nSubvencije za kupovinu stanova nisu planirane u budžetu za 2014. Saša Radulović, ministar privrede, saopštio je to pred kraj protekle godine. Argument za ukidanje te vrste državne pomoći bio je da „nema razloga da svi građani Srbije subvencionišu malu grupu građana koji kupuju stanove”. Ministar je izneo i stav da su subvencije održavale cene stanova na visokom nivou. "Cene stanova moraju da padnu, a posredno da budu niže i rate za građane. To je opredeljenje Vlade i mora sve da funkcioniše na tržišnim principima”, rekao je Radulović.\nIako se svi sagovornici časopisa „Nova ekonomija" slažu da je zakon tržišta neprikosnoven, smatraju da taj potez Vlade neće uopšte imati uticaj na tržište i cene stanova, pogotovo što je u poslednje dve godine broj subvencionisanih kredita ionako bio relativno mali i namenjen isključivo novogradnji.\nUkidanje subvencija pogodiće upravo one kojima su dosad i bile namenjene. Ljude bez stana, sa prosečnom srpskom platom i građevinsku industriju, mada je pitanje da li bi subvencije mogle da je još dugo drže na veštačkim plućima.\nZa devet godina, zaključno sa 2013, uz državnu pomoć kupljeno je 17.000 stanova, kažu iz Nacionalne korporacije za osiguranje stambenih kredita (NKOSK), a iz budžeta je za tu namenu izdvojeno 13 milijardi evra.\nPrema podacima NKOSK, u 2013. je potrošena milijarda dinara (8,83 miliona evra) za subvencionisano stambeno kreditiranje, čime je odobreno više od 1.700 kredita.\nBroj potrebnih stanova godišnje u Srbiji prelazi 25.000, a trenutno preko 300.000 domaćinstava nema rešeno stambeno pitanje, podaci su analize Zavoda za statistiku Srbije. Realnost, sa druge strane, ukazuje na veoma mali broj onih koji mogu da kažu da imaju siguran posao i koji mogu da traže stambeni kredit.\nPrezasićeno tržište i siromašan narod\nIako nema pouzdanih podataka koliko je stanova u Srbiji prodato, prema nekim podacima, promet u agencijama za prodaju nekretnina u 2012. opao je za 30%, a banke su imale za petinu manje odobrenih kredita za tu namenu. Pad tražnje nastavio se i u 2013, a u agencijama očekuju pad cena stanova i u ovoj godini.\nNa beogradskom tržištu su promene najosetnije, jer je kvadrat, u periodu pre ekonomske krize, najviše i poskupeo, kad su cene u nekim krajevima grada dostizale astronomske razmere.\nKaća Lazarević, direktorka agencije za promet nekretnina Alka iz Beograda, kaže da je prodaja stanova poslednjih godina u velikom padu i da se taj trend nastavlja.\n"Cena stanova je u periodu od tri godine smanjena, u zavisnosti od lokacije, od 10 do 30 odsto, a može se očekivati i dalji pad, s obzirom na to da su određeni stanovi još sa nerealno visokim cenama u poređenju sa životnim standardom građana”, kaže ona.\nTrenutno, cene stanova u Beogradu se, prema podacima sa internet-portala Imovina.net, kreću od 700 evra, koliko u proseku košta kvadrat u Velikom Mokrom Lugu, do 2.100 evra, koliko se traži za kvadrat u centru grada i na Vračaru.\nDo pada cena nekretnina došlo je i u drugim gradovima Srbije.\nPrema podacima Republičkog zavoda za statistiku, kupovina novogradnje u 2013. je, u odnosu na prethodnu godinu, povoljnija za oko 5,7 odsto. Međutim, uzimajući u obzir promenu kursa evra, cene su, realno, na tržištu niže za oko 2,3 odsto.\nMirjana Zrnić, vlasnica agencije za promet nekretnina Tref iz Novog Sada, kaže da se cene nekretnina u tom gradu kreću između 600 i 1.250 evra i da očekuje da će u narednom periodu doći do pada cena od 5 do 10 odsto.\nCene kvadrata u Nišu kreću se, prema podacima sa portala Niš nekretnine, od 600 na periferiji do 1.000 evra u centru, dok se za stanove u novogradnji u centru nekad traži i 1.200 evra.


incident – Suština pasijansa™\nKo može da porekne da u bivšoj nam državi nismo imali sopstveni Nešvil. Diskografska kuća Diskos iz Aleksandrovca bila je specijalizovana za izdavanje narodnjaka i, ruku na srce, mogla se zaista pohvaliti da u svojim redovima ima najveće izvođače tog vremena.\nNo, s vremena na vreme im se dešavalo da im se omakne izdanje koje ne pripada tom svetu.… Nastavite sa čitanjem >>\nAuthor PeacockPosted on 20.12.2016. 19.12.2016. Categories Fonoteka, IstorijaTags incident, muzika za popodne\nVazdušni saobraćaj je sve intenzivniji, ali to svakako nije razlog da se procedure na aerodromima shvataju olako. Ovo se desilo prošle nedelje, ako sam dobro razumeo, u Barceloni.… Nastavite sa čitanjem >>


OmyaWeb Lična higijena\nOmyacare grupu čine proizvodi na bazi prirodnog kalcijum karbonata koji se prave po želji kupca za potrebe kozmetičke industrije. Proizvodni pogoni sa najstrožim sistemima za upravljanje kvalitetom obezbeđuju snabdevanje materijalima visokog stepena čistoće. Svi naši Omyacare proizvodi ispunjavaju stroge mikrobiološke zahteve kozmetičke industrije.\nZahvaljujući svojoj prirodnoj belini, Omyacare proizvodi su naročito pogodni onda kada treba da se kozmetičkim proizvodima obezbedi belina, svetlina i neprozirnost. Kod proizvoda za negu kože, Omyacare ima ulogu prirodnog modifikatora kože koji omogućuje da se kontrolišu ključne osobine kao što je vreme sušenja.\nU svom asortimanu, Omya nudi brojne ECO-CERT / Cosmos sertifikovane proizvode.\nUz pomoć našeg R&D sektora i tehnološkog odeljenja, u mogućnosti smo da našim kupcima pružimo podršku za razvoj proizvoda iz grupe Omyacare.\nDistribucija proizvoda naše kompanije čini portfolio proizvoda za ličnu higijenu potpunim. To znači da se funkcionalna rešenja mogu naći među aktivnim sastojcima, površinski aktivnim sredstvima, prirodnim bojama i mnogim drugim.\nPreparat za piling tela i lica


Beta 20. februara 2016. 16:50\nPredsednik Srbije Tomislav Nikolić izjavio je danas da je preuranjeno došlo do negativnih komentara u srpskim i pojedinim ruskim medijima u vezi sa potpisivanjem Sporazuma s NATO, ali i da je reakcija Vlade Rusije bila „veoma izbalansirana i prihvatljiva za Srbiju“.\n„Rusija je u prvoj izjavi primetila da su to sporazumi kojima se na izvestan način Srbija približava NATO, ali je i rekla da očekuje od Srbije da održi vojnu neutralnost, što ćemo mi sigurno i učiniti. Na tu temu je i premijer Aleksandar Vučić dao izjavu nakon sastanka sa ambasadorom Rusije u Beogradu Aleksandrom Čepurinom“, istakao je Nikolić za portal Sputnjik Srbija.\nNikolić je za Sputnjik rekao i da bi sporazum kojim bi ljudstvo Rusko-srpskog humanitarnog centra u Nišu steklo ista prava i obaveze kao i pripadnici NATO-a na teritoriji Srbije, mogao da bude potpisan tokom posete predsednika Vlade Rusije Dmitrija Medvedeva koja se očekuje u narednih nekoliko meseci.\n„Što se tiče centra u Nišu, mi imamo pripremljen taj sporazum u kome su predvidjene sve istovetne obaveze i prava kao što to imamo i sa predstavnicima NATO koji se nadju na teritoriji Srbiji. Taj sporazum nije potpisan prilikom posete predsednika (Vladimira) Putina ali pretpostavljam da će to biti tema i da bi lako moglo da se desi da kruna posete predsednika ruske vlade Medvedeva bude potpisivanje tog sporazuma, ali ja na to ne utičem vec iznosim svoj stav“, kazao je Nikolić.\nPrema njegovim rečima, centar u Nišu je potreban Srbiji zbog pružanja pomoći prilikom elementarnih nepogoda „od kojih sami ne možemo da se odbranimo“.


utorak, 1. decembar 2020. 12:39h\nNova festival će trajati do 12. decembra detalj s plakata\nDragana Radanović se trenutno nalazi u Pančevu, nakon što je pre dva dana završila svoj dvomesečni boravak na umetničkoj rezidenciji u Angulemu. Opisujući svoj iskustva u Francuskoj, ona je rekla da joj je rezidencijalni boravak u Angulemu bilo jedno od važnijih iskustava u poslednjih nekoliko godina.\nNajviše jer sam dobila priliku da upoznam mnoge autore iz različitih delova sveta, čujem njihove životne i poslovne priče i povežem se sa njima. Pored toga, zahvalna sam na prilici da vreme posvetim samo razvijanju svog projekta, što bi bez rezidencijalnog boravka bilo nemoguće. Ovo je za mene bilo jedno jako pozitivno i neobično iskustvo, jer me čak ni lockdown u Francuskoj nije omeo da uživam u boravku i radu u Angulemu. Ostali rezidenti su bili izuzetno prijateljski raspoloženi prema meni, a sama organizacija mog dolaska i boravka je bila besprekorna. Sve vreme sam se osećala kao kod kuće, a planovi da ponovo dođem u Angulem se već prave, rekla je Dragana Radanović.\nDrugi izložbeni segment čine radovi užeg kruga kandidata i kandidatkinja sa konkursa za prvi program Ukrštenih rezidencija u oblasti stripa između Francuske i Srbije. U ovoj segmentu festivalske izložbe, javnost će moći da se upozna s projektima šestoro finalista konkursa. Uz strip projekte odabranih rezidentkinja Alize De Pen i Dragane Radanović, biće izloženi radovi dve francuske kandidatkinje Moran Mazar i Mirej Njangono Eben, kao i kandidata iz Srbije - Borisa Stanića i Ive Atoski.\nRadovi Alize De Pen i Dragane Radanović, prvih rezidentkinja programa Ukrštenih strip - rezidencija između Francuske i Srbije, predstavljaju treći izložbeni segment. U ovoj postavci biće izloženo po deset radova obe autorke, iz njihovog stvaralačkog opusa nastalog pre rezidencijalnog boravka u Angulemu i Pančevu.


Prevod stručnih tekstova - Audio verzija\nKada za neki tekst kažemo da je stručan, to zapravo podrazumeva da je napisan specifičnim, takozvanim stručnim jezikom.\nSam pojam stručnog jezika podrazumeva onaj jezik koji je vezan za određenu struku, pa tako recimo postoji medicinski, pravni, matematički kao i mnogi drugi stručni jezici. Jednostavno rečeno, stručni tekstovi su svi oni tekstovi koji su vezani za samo jednu oblast (informatika, fizika, hemija, medicina i drugi) i koji su napisani stručnim jezikom, odnosno jezikom koji se od standardnog jezika razlikuje po prisustvu brojnih stručnih termina koji su vezani za određenu struku, te velikim brojem pozajmljenica iz drugih jezika. Jezici iz kojih se pozajmljuju reči u ovoj vrsti tekstova su uglavnom latinski, engleski, francuski i nemački, mada u zavisnosti od struke mogu da budu i iz mnogih drugih svetskih jezika.\nUz sve navedeno, stručni tekstovi se uglavnom i objavljuju u štampanim izdanjima poput (medicinskih) revija, biltena, zbornika i mnogih drugih, sa ciljem da se javnost i osobe koje su zainteresovane za specifičnu oblast, odnosno struku adekvatno obaveste o nečemu, a što je tema određenog stručnog teksta.\nUzevši u obzir da se u većini slučajeva stručni tekstovi ne pišu samo za područje u kome se govori jezikom na kome je napisan određeni tekst, te da je potrebno recimo upoznati javnost celog sveta sa dostignućima jednog stručnog teksta iz oblasti medicine vrlo često se stručni tekstovi prevode na mnoge jezike sveta, ali i sa njih. Kada se zna da je engleski jezik na prvom mestu u čitavom svetu prema broju govornika, te da se njim kao stranim jezikom služi gotovo svaka treća osoba, sasvim je jasno zbog čega se prevod Stručnih tekstova najpre vrši na ovaj ili sa ovog jezika. U zavisnosti od branše, neretko se traže prevodi i na francuski, nemački, ali i italijanski i španski jezik. Naravno, prevod Stručnih tekstova na određeni jezik u potpunosti zavisi kako od tematike samog teksta, tako i od toga gde će biti objavljen i ko sve treba da bude u mogućnosti da ga razume.\nAkademija Oxford u svom timu ima prevodioce koji za Vas mogu izvršiti uslugu prevođenja najrazličitijih vrsta tekstova sa i na preko 35 svetskih jezika. Uz to što prevode standardne tekstualne sadržaje, naši prevodioci su u potpunosti osposobljeni i za prevod Stručnih tekstova iz različitih branši. Bez obzira da li se radi o stručnim tekstovima iz oblasti medicine, informatike ili, pak hemije, matematike i drugih naučnih disciplina, možete biti potpuno sigurni da će ih naši prevodioci u potpunosti prilagoditi određenom jeziku, uz visok nivo poštovanja same forme teksta, te onoga što on treba da prenese budućim čitaocima ili slušaocima.\nPrevodilački tim Akademije Oxford ima zavidan nivo iskustva u prevodima Stručnih tekstova iz najrazličitijih oblasti i odlično su upoznati sa samim postupkom prevođenja ovakvih vrsta tekstova, te znaju kada određeni termin treba ostaviti u originalu, a kada ga zameniti odgovarajućim terminom na određenom jeziku. Suvišno je reći i to da je sav materijal koji nam dostavljate na prevod u potpunosti zaštićen od bilo kakvog mogućeg vida zloupotrebe, jer zaposleni u Akademiji Oxford imaju odgovornost i znaju kako da se odnose prema podacima koji su im dostupni.\nOnoga trenutka kada odlučite da nama poverite prevod, imate mogućnost da nam sav potreban materijal dostavite lično i to u jednoj od mnogih naših poslovnica širom Srbije. Ako Vam ne odgovara, možete nam dostaviti i skeniran materijal u elektronskom formatu na našu meil adresu ili ga, pak poslati putem kurirske službe, odnosno preporučenom pošiljkom "Pošte Srbije".\nPrevodilac koji je zadužen za prevođnje Vaših tekstova Vas može kontaktirati u slučaju da mu je potrebno pojašnjenje nekog dela teksta, a sa ciljem da zajedno pronađete najbolji mogući način za prevod.\nKada završimo sa radom, prevod Stručnih tekstova Vam dostavljamo kurirskom službom, stim da cena usluge slanja nije ukalkulisana u cenu prevodu, već pada na teret Naručioca. Takođe, preveden materijal možete preuzeti lično u poslovnici Akademije Oxford koja Vam je najbliža.\nCena se i za prevod Stručnih tekstova formira kao i cena za tekstualni sadržaj, a podrazumeva tekst dužine 1 650 slovnih mesta, u koje su uračunati i razmaci. U slučaju da Vam je potreban kraći rok za izradu od onoga koji Vam mi ponudimo, u obavezi ste da nam to i naglasite prilikom dogovora, kako bismo mogli da ispunimo Vaš zahtev. Tada se cena prevoda može razlikovati u odnosu na uobičajenu.\nSve ostalo što Vas zanima vezano za prevod Stručnih tekstova možete saznati ukoliko nas kontaktirate ili dođete lično do prostorija Akademije Oxford u Vašem gradu !\nIzračunajte okvirnu cenu prevoda stručnih tekstova\nSpisak gradova u kojima prevodimo stručne textove\nStručni tekstovi prevod i overa